
LA  BISERICĂ! 

O  singură  biserică  a  întemeiat  Mântuitorul  în  lume  şi  i-a 
dat  ei  toate  mijloacele  de  lipsă  ca  să  conducă  pe  oameni  la 
mântuire. 

Care  este  acea  biserică? 

Fără  ’ndoială,  aceea,  care  a  păstrat  întreg  şi  nefalsificat 
adevărul  dumnezeeştii  descoperiri.  Dar  aceasta  o  poate  afirma 
despre  sine  cu  toată  dreptatea  numai  biserica  ortodoxă,  a  cărei 
origine  se  ridică  prin  Apostoli  pana  la  Christos  şi  care  a  păstrat 
prin  toate  veacurile  visteria  adevărului  mântuitor.  Şi  astăzi  îmbie 
ea  acest  adevăr,  în  forma  şi  întregimea  lui  genuină,  tuturor 
acelora,  cari  îşi  deschid  inima  ca  să-l  primească  spre  mântuirea  lor. 

Alte  comunităţi  creştine  se  laudă  cu  progresele  ce  le-ar  fi 
făcut  într’ale  culturii  omeneşti  şi  adeseori  privesc  cu  dispreţ  bi¬ 
serica  ortodoxă,  care  s’ar  fi  găsind  în  întunerecul  cel  mai  din 
afară.  Este  adevărat,  că  biserica  ortodoxă,  în  urma  vitregimii 
timpurilor,  în  multe  direcţii  ale  culturii  omeneşti  a  rămas  în  urmă. 
Ea  recunoaşte  cu  bucurie  părţile  bune  ale  progresului,  pe  care 
alte  comunităţi  creştine,  trăind  între  împrejurări  mai  favorabile, 
le-au  putut  realiză.  întrucât  însă  aceste  comunităţi  înţeleg  sub 
progresul  lor  sporirea  revelaţiunii  dumnezeeşti  prin  adaosuri 
omeneşti,  biserica  ortodoxă  n'are  cuvânt  de  a  le  invidia.  Ea  se 
mândreşte  a  fi  rămas  credincioasă  adevărului  încredinţat  ei  de 
Mântuitorul  Christos,  spre  al  păstră  şi  propoveduî  nealterat 
pană  la  sfârşitul  tuturor  veacurilor. 

Iată,  că  această  prerogativă  a  bisericii  ortodoxe  e  pe  cale 
să  fie  recunoscută  tot  mai  mult  şi  din  partea  acelora,  cari  pană 

acum  şi-au  închis  ochii  dinaintea  ei.  Se  înmulţeşte  mereu  nu¬ 
mărul  acelor  bărbaţi  din  sânul  altor  comunităţi  creştine,  cari 

căutând  adevărul  îşi  îndreaptă  privirile  spre  biserica  ortodoxă 
ca  păstrătoarea  credincioasă  a  harului  şi  adevărului  creştin.  Nu 
mă  opresc  la  eruditul  abate  Wladimir  Gaettee,  care,  cum  însuş 
a  mărturisit,  cu  cât  studia  mai  temeinic  monumentele  credinţii 
creştine,  cu  atât  mai  mult  trecea  cu  sufletul  pe  partea  bisericii 

ortodoxe,  pănă  ce  a  scos  ultima  consecvenţă  şi  a  intrat  formal 

în  sânul  acestei  biserici.  Nu  mă  opresc  nici  ia  profesorii:  I.  Over- 
beck  din  Halle  şi  Byerring  din  Baltimore  (America  nordică),  cari 
împinşi  de  un  sincer  entuziasm  faţă  de  adevăr  au  îmbrăţişat 

ortodoxia.  Sunt  destul  de  caracteristice,  ca  semne  prevestitoare 
pentru  viitor,  câteva  evenimente  întâmplate  în  timpul  cel  mai 
din  urmă.  Cunoaştem  cazul  prinţului  Maximilian  de  Saxon/a, 
care  pe  urma  studiilor  ce  le-a  făcut  a  scos  încheierea,  că  biserica 
ortodoxă  «a  păstrat  neatinse  toate  dogmele,  aşa  cum  au  fost 
învăţate  de  toţi  membrii  bisericii  catolice  (universale)  în  antici- 
tatea  creştină».1  Se  poate  o  mai  clară  recunoaştere  a  meritului, 
cu  care  în  primul  rând  trebue  să  se  laude  biserica  iui  Christos? 
Lucrul  în  esenţă  nu  se  schimbă  întru  nimic  prin  aceea,  că  cel 
ce  a  făcut  o  asemenea  mărturisire  n’a  avut  tăria  morală  să  o 
apere  pănă  în  sfârşit. 

Cu  mai  multă  consecvenţa  a  păşit  episcopul  vechilor  catolici 
din  Anglia,  D.  Arnold  Mathew,  care  înainte  de  aceasta  cu  câ¬ 
teva  luni  a  trimis  patriarhului  din  Constantinopol  o  mărturisire 
de  credinţă,2  pe  baza  căreia  a  cerut  să  fie  primit  în  comunitatea 
bisericii  ortodoxe.  Vechii  catolici  în  repeţite  rânduri  şi-au  ex¬ 
primat  dorinţa  de  a  întră  în  comunitate  cu  biserica  noastră  şi 
n’ar  trebui  decât  să-şi  precizeze  mai  bine  doctrina  în  unele  puncte, 
pentruca  dorinţa  lor  şi  a  noastră  să  devină  fapt.  Poate  că  pasul 
episcopului  Matliew  înseamnă  un  început  norocos  în  această 
privinţă. 

Mai  mare  sensaţie  a  stârnit  cazul  arhiepiscopului  Ioseph 
Rene  Villatte  din  Paris,  care  s’a  anunţat  în  zilele  trecute.  Nu 
cunoaştem  împrejurările  mai  de  aproape  ale  convertirii  acestui 

1  Cf.  Pastorul  Ortodox,  Nr.  11- 12  a.  1910,  p.  518  şi  Roma  e  V Orient e,  i  9 1 0, 
Nr.  1  p.  20. 

2  E  reproduşi!  în  traducerea  rom.  în  Amvonul,  Nr.  10,  a.  1011. 


—  195  — 


arhiepiscop.  Dar  din  ştirile  puţine  cari  au  trecut  în  publicitate  până 
acum,  rezultă,  că  în  sufletul  lui  s’a  trezit  conştiinţa  drepturilor  şi 
libertăţilor  bisericii  galicane  faţă  de  curia  papală,  reclamate  odini¬ 
oară  cu  multă  energie  de  direcţia  cunoscută  sub  numirea  « galica - 
tiism».  Biserica  separată  de  Roma,  în  fruntea  căreia  stă  el,  poartă 
numirea  de  «biserica  catolică  franceză ».  Mânat  de  sufletul  său  spre 
vechea  formă  de  vieaţă  a  bisericii  creştine,  i-s’a  întâmplat  şi  lui 
ceeace  s’a  repeţit  de  câte  ori  creştinismul  apusean  s’a  dorit  după 
bazele  vechi  ale  bisericii :  s’a  apropiat  de  ortodoxism,  în  sânul  căruia 
cere  acum  să  fie  primit.  în  scopul  acesta  i-a  trimis  1.  P.  S.  Sale  mi¬ 
tropolitului  primat  ai  bisericii  ortodoxe  române  din  Regat  mărturi¬ 
sirea  sa  de  credinţă,  însoţită  de  o  petiţie,  în  care  între  altele  spune 
următoarele:  «Voind  a  da  întregei  lumi  o  dovadă  de  nădejdea  ce 
este  în  mine,  cer  cu  toată  smerenia  admiterea  mea  în  sfânta  biserică 
ortodoxă  a  lui  lisus  Christos,  lăpădând  publicamente  erorile  ro¬ 
mane  şi  protestante  a  sectelor  din  Occident.  Am  onoarea  de  a 
informă  pe  Eminenţia  Voastră  în  toată  sinceritatea,  că  supunerea 
mea  la  biserica  ortodoxă  este  făcută  fără  condiţiune,  gata  a  de¬ 
pune  demnitatea  mea  arhiepiscopală,  dacă  Eminenţia  Voastră  o 
cere.  Hirotonisit  (după  rit  latin)  arhiepiscop  de  cătră  trei  episcopi 
ai  bisericii  siriane-iacobite,  las  Eminenţiei  Voastre  toată  libertatea 
de  a  se  pronunţa  asupra  succesiunei  mele  apostolice,  nedorind 
decât  un  singur  lucru,  acela  de  a  servi  lui  Dumnezeu  şi  bisericii 
Sale  în  vieaţa  monahală  sau  cea  de  misionar».  Idealismul  cre- 
dinţii,  care  transpiră  din  aceste  cuvinte,  ar  trebui  să  oprească 
calumniile  celor  ce  nu  văd  cu  ochi  buni  această  convertire,  măcar 
până  ce  se  vor  cunoaşte  mai  bine  amănuntele  ei. 

Nu  exagerăm  importanţa  acestor  întoarceri  la  biserică  şi  re¬ 
cunoaşterea  adevărului  ei  din  partea  celor  din  afară,  dar  totuş 
ele  sunt  de  natură  să  ne  bucure.  Ceeace  ele  dovedesc,  noi  ştiam. 
Noi  ştiam,  că  biserica  noastră  a  rămas  întru  toate  în  adevărul 
lui  Christos,  pe  care  l-a  mărturisit  neîntrerupt. 

Dar  nu-i  destul  să  ne  oprim  la  această  constatare,  ci  trebue 
să  scoatem  din  ea  concluzia  ce  se  impune  —  pentru  noi.  Acea¬ 
stă  concluzie  se  refereşte  la  atitudinea  noastră  faţă  de  adevărul 
divin  al  evangheliei,  la  datoria  noastră  deplină  ca  creştini  ortodocşi. 

Care  trebue  să  fie  aceasta? 

Fără  îndoială,  a  fi  creştin  ortodox  nu  înseamnă  să  ai  ade¬ 
vărul  lui  Christos  numai  în  mărturisirile  de  credinţă  ale  bisericii, 
ci  înseamnă  să  cobori  acel  adevăr  în  inima  ta,  să-l  prefaci  într’o 
realitate  vie  a  sufletului  tău,  să-l  identifici  cu  fiinţa  ta  întreagă. 
Căci  altfel  prin  ce  vei  produce  dovada,  că  eşti  creştin  ortodox? 
«Arată-mi  credinţa  ta  din  faptele  tale!»  (lacob  2,  18).  Mai  ales 
astăzi  se  cere,  ca  aşa  să  lumineze  lumina  noastră  înaintea  oa¬ 
menilor,  încât  văzând  ei  faptele  noastre  cele  bune,  să  mărească 
pe  Tatăl  nostru  cel  din  ceriuri  (Mat.  5,  16).  Având  noi  această 
dovadă  —  toată  ştiinţa,  toată  mărirea  şi  puterea  lumii  de  s\ar 
conjură  împotriva  credinţii  noastre,  nimic  nu  i-ar  strică!  Atunci 
şi  aceia  dintre  noi,  cari  nu  mai  cred  ori  se  poartă  cu  nepăsare 
şi  îndoială  faţă  de  credinţă,  s’ar  întoarce  la  ea  şi  ar  îmbrăţişa-o 
cu  căldură.  Atunci  am  vedeâ  pogorându-se  tot  mai  mult  în  mij¬ 
locul  nostru  împărăţia  Iui  Christos,  împărăţia  luminii  şi  a  vieţii, 
împărăţia  libertăţii  şi  a  adevărului,  împărăţia  dreptăţii  şi  a  harului, 
împărăţia  iubirii  şi  a  fericirii  oamenilor. 

E  sărbătoarea  învierii  Domnului!  —  a  acelei  minuni,  care 
stă  la  baza  credinţii  şi  a  bisericii  noastre;  a  aceiei  minuni,  care 
a  dat  curaj  supraomenesc  apostolilor  şi  prin  propoveduirea  lor 
plină  de  entuziasmul  credinţii,  a  reînviat  o  lume  întreagă,  îmbă¬ 
trânită  în  păcate  şi  fărădelegi.  Din  oameni  fricoşi,  ce  erau  cu 
trei  zile  mai  înainte,  ei  ies  la  larg  ca  să  propoveduiască  lumii  pe 
Christos  cel  înviat. 

Bărbaţi  Izrailteni,  ascultaţi  cuvintele  acestea!  Pe  Isus  Na- 
zarineanul...  pe  care  prin  manile  celor  fără  de  lege  răstignindu-1 
l-aţi  omorît...  pe  acest  Isus,  l-a  înviat  Dumnezeu,  căruia  noi  toţi 
suntem  mărturii  (Fapt.  Ap.  2,  22 — 32).  O  mică  ceată  de  oa¬ 
meni,  ei  se  simt  în  stare  să  străbată  prin  întunerec  la  lumină, 
prin  moarte  la  vieaţă,  prin  brutalităţile  egoismului  la  împărăţia 
iubirii,  ca  să  cucerească  o  lume  întreagă  pentru  idealul,  care 
le  încălzea  inimile.  E  o  putere  nebiruită,  care  le  stăpâneşte  su¬ 
fletele  şi  care  nu  s’a  mai  văzut  până  atunci.  E  puterea  învierii! 

în  aceste  zile  de  sărbătoare,  să  ne  întărim  şi  noi  sufletele 
prin  puterea  învierii,  să  prindem  şi  noi  curajul  apostolilor,  ca  să 
vestim  pe  Christos  cel  înviat,  prin  credinţa  şi  vieaţa  noastră! 
Să  privim  vieaţa  din  jurul  nostru  şi  ne  vom  convinge,  că  ea  se 
doreşte  după  Christos,  sufletele  oamenilor  de  astăzi  însetează 


după  Mântuitorul.  Că  încă  n’a  isprăvit  lumea  cu  Cliristos,  ca  să 
se  poată  întoarce  dela  Ei  ca  dela  un  lucru  învechit.  încă  prea 
puţin  au  ascultat  oamenii  de  poruncile  Lui,  prea  puţin  au  înţeles 
cuvintele  Lui  şi  prea  puţin  s’au  pătruns  de  duhul  Lui,  —  de  acel 
duh  curat  şi  înălţător,  plin  de  eroism  moral  şi  de  jertfire,  plin 
de  bărbăţie  şi  iubire,  care  pe  El  l-a  însufleţit.  Să  ne  pătrundem 
în  toată  fiinţa  noastră  de  acest  duh  al  lui  Christos,  ca  să  ajutăm 
şi  altora  să-l  primească  în  inimile  lor.  De  această  datorinţă  să 
ne  aducă  aminte  şi  la  împlinirea  ei  să  ne  îndemne  zilnic,  trium¬ 
fătorul  nostru  salut  creştinesc: 

Christos  a  înviat ! 

Dr.  Nicolae  Bălan. 

SILVESTRU  EPISCOPUL  MARAMURĂŞULUI. 

—  Sfârşit.  — 

în  predoslovia  amintită  se  mai  cuprinde  un  pasaj,  în  care 
se  face  aluzie  la  înoirile  religioase  ale  Românilor  din  Ardeal. 

Spre  a  Iovi  în  mitropolitul  Jorest,  repausatului  Bunea1  i-se 
«părea»  cutncă  ieşirea  aceasta  e  -indirect  o  nouă  admoniţiune» 
din  partea  lui  Udrişte  Năsturel,  faţa  de  jorest,  pe  care  îl  credea 
«rău,  stricat  şi  degenerat»  precum  îl  cunoştea  de  mai  nainte, 
până  nu  ajunsese  la  scaunul  mitropoliei  ardelene. 

Presupunerea  Iui  Bunea  nu  se  poate  sprijini  cu  nimic.  Ba 
din  contră,  cu  mai  multă  verosimilitate  se  poate  susţinea,  că 
predoslovia  aceasta  întocmai  aşa  e  fătul  genuin  alui  Silvestru,  ca 
şi  insaş  traducerea  cazaniei,  şi  dacă  e  vorba  de  dăscălire,  pe 
Jorest  îl  dăscăleşte  nu  Năsturel,  ci  Silvestru  şi  nu  pentrucă  ar 
fi  vinovat  de  desfrâu  şi  alte  năsdrăvănii,  ci  din  rivalitate  şi 
ambiţie  personală,  că  vezi  Doamne,  el,  Silvestru,  ar  fi  mai  bun 
ortodox  şi  mai  destoinic  a  păstori  şi  a  povăţuî  păstorirea  altora. 

Dealtcum  textul  vorbeşte  de  mai  mulţi  laici  şi  clerici  şi  nu 
de  unul  singur.  Cine  ştie,  poate  chiar  adevărul  spune  d-l  Iorga, 
scriind:  --Acest  atac  împotriva  cărţilor  ortodoxe  e  însă  probabil, 
aruncat  în  treacăt,  fără  să  aibă  în  vedere  o  ţintă  anumită».3 

Pentru  o  mai  uşoară  înţelegere,  las  să  urmeze  cuvintele  cu 
pricina  « .  şi  nemiea,  numai  mila  rudei  meale  creştinilor  m’au 

1  Bunea,  Vech.  Eppii,  92;  idem  Jerarhia  pg.  24â. 

-  Iorga  Ist.  Iii.  rclig.  154. 


îndemnat  spre  aceasta,  că  văzuiu  în  neamu  nostru  mulţi,  unii 
ca  aceia  oameni  de  amândoauă  cetele  proşti,  şi  sufleteşti,  carii 
pentru  neştiinţa  se  depărtară  cu  învăţături  străine,  şi  cu  proasta 
şi  scurta  mintea  lor  răzluşindu-se  din  credinţa  adevărată,  protiv- 
nică  beserecii  lui  Dumnezeu,  cu  ereticii  împreunându-sc  şi  ca 
musca  la  dulceaţa  mierei,  aşa  şi  ei  înşelători  de  spăsenia  proştilor, 
şi  întru  amărăciunea  veninului  cel  purtătorii!  de  moarte,  necâtid 
şi  ucigând  sufletele  lor  şi  ale  oamenilor  ■>. 

Cazania  e  în  folio,  are  preste  600  pagini.  începe  cu  dumi¬ 
neca  Vameşului  şi  termină  cu  dumineca  tuturor  sfinţilor  (I  după 
Rusalii). 

D  l  lorga  de  fel  nu  e  muiţămit  cu  opera  lui  Silvestru  « . 

carte  destul  de  slabă  în  ce  priveşte  limba  şi  fără  o  potrivire 
pentru  împrejurările  româneşti....  Cazania  lui  Silvestru  n’are 
decât  o  foarte  slabă  însemnătate  literară.  Limba  din  ea  nu  e 
mai  bună  decât  aceia  din  Cazania  pe  care  de  puţin  timp  o  ti¬ 
păriseră  din  nou  Ardelenii  şi  pe  care  aceasta  avea  vădit  ţinta 
s’o  înlocuiască.  L  o  traducere  cuvânt  după  cuvânt,  grea  de  ur¬ 
mărit,  fără  ritm,  fără  mişcare  şi  mlădiere,  lucrarea  unui  om  care 
socotiâ  că  pentru  a  traduce  din  ruseşte  în  româneşte  nu  se  cere 
decât  să  ştie  cineva  ruseşte  şi  româneşte. 

La  întrebuinţarea  textului  Evangheliei  nu  se  vede  niciodată 
înrâurirea  tălmăcirii  străvechi.  Ortografia  rămâne  însă  acea  care 
se  impusese  încă  din  veacul  trecut».1 

Tot  Silvestru  a  tradus  Pravila  mică  de  Govora,  din  anul 
1640.  Titlul:  « Pravila  aceasta  iaste  direptâtoriu  de  leage,  tocmeala 
Sf(i)nţilor  Ap(o)s(t)oli  tocmite  de  7  săboare:  cătră  aceasta  şi  a 
preacuvioşilor  părinţi  învăţătorilor  lumie(i).  Tipăritusau  în  tiparu(a) 
prealuminatului  Domn  Ioj  Mateiu  Basarab  Voeavod  a  toată  ţara 
Ungrovlahiei  în  mănăstirea  Govora  vlt.  1640». 

Cartea  e  compusă  numai  pentru  trebuinţele  preoţilor,  dar  mai 
ales  pentru  episcopi.  înşiră  crimele,  stabileşte  pedepsele,  enu¬ 
mera  impedimentele  căsătoriei,  regulează  spovedania  şi  împărtă¬ 
şirea  etc.  etc. 

Pe  vremea  aceea  de  absolută  lipsă  de  tipărituri  i  sa  acordat 
acestei  pravili  —  e  prima  carte  tipărită  în  Muntenia  —  o  im 
portanţă  extrem  de  mare. 


1  lorga  Ist.  lit.  relig.  155;  idem  Ist.  bis.  rom.  I.  319. 

Se  sapă  o  stemă  a  ţârii  anume  pentru  pravila  aceasta  şi  cu¬ 
noscutul  <. slovesnic »  Năsturel  îşi  încoardă  lira  şi  cântă  «stihuri 
poUticeşti »  în  slavoneşte  voevodului  Matei,  care  ţinea  de  soţie 
pe  sora  ghermană  a  lăudatului  slovesnic  (cărturar,  savant). 

Preoţii  au  fost  recercaţi  să  o  cumpere  cu  21  constande  de 
argint. 

D.  Iorga  o  preţueşte:  « .  mai  mult  ca  o  lucrare  făcută 

pentru  faimă  şi  ca  o  curiozitate  literară»1 

Pravila  aceasta,  de  Govora,  a  fost  scoasă  în  două  ediţii 
sincroniste.  Una  invoacă  în  prefaţă  pe  mitropolitul  transilvan 
Ghenadie  al  11-a  şi  cealaltă  pe  exarhul  din  Târgovişte,  Teofil. 

Se  poate  ca  chiriarhij  să  se  fi  aliat  pentru  a  face  puţină 
economie  cu  chelciugul»  tiparului,  sau  se  poate  că  întreaga 
cheltuială  a  suportat-o  Domnul  Munteniei. 

Pravila  a  apărut  în  păresemiile  anului  1640,  atunci  pe  când 
Meletie  se  pregătea  să  plece,  ori  chiar  plecase,  la  Ghenadie  în 
Alba-ilulia.  Tipărirea  a  fost  îngrijită  de  Meletie  şi  de  călugărul 
Ştefan  din  Ohrida. 

învăţatul  Cipar 2  şi  în  urma  lui  mulţi  alţii,  susţin,  că  Pravila 
aceasta  a  fost  tipărită  în  1580,  în  Braşov,  ori  că  cel  puţin  atunci 
există  în  manuscript,  gata  de  tipar  şi  astfel  Ghenadie  a  dat  ma¬ 
nuscriptul,  iar  stăpânul  său,  Teofil,  a  dat  tiparul. 

Manuscriptul  a  fost  luat  la  minuţioasă  revizie  de  cătră  că¬ 
lugărul  Silvestru.  Provincialismele  transilvane  au  fost  eliminate 
din  text. 

Academia  română  din  Bucureşti  a  editat  în  anul  1884  a  Il-a 
oară  Pravila  de  Govora,  nu  aminteşte  însă  nimic  despre  împre¬ 
jurarea  interesantă,  că  odinioară  cartea  aceasta  apăruse  în  două 
feluri  de  exemplare.  Bujoreanu  a  editat  Pravila  a  111-a  oară,  în 
Colecţiunea  de  legi  rom.  tomul  III. 

Alţii  susţin,  urmând  profesorului  Xenopol,  că  Pravila  a  tra¬ 
dus-o  Mihail  Moxa,  la  îndemnul  lui  Teofil,  pecând  acesta  eră 
episcop  la  Râmnicul  oltean. 

Pravila  cuprinde  158  pagini  mari  IV. 3 

1  Iorga;  Ist  lit.  relig.  14 1,  161,  185;  Sate  51;  Ist.  bis.  rom.  1.  299. 

Cipar  „Principia  de  limbă  şi  scriptură"  Blaj  1866  pg.  109,  idem  „Crestomaţia 
sau  analecte  literari"  Blaj  1858,  aici  la  pg.  141  şi  urmat,  e  predoslovia  Pravilei. 

8  Predoslovia  Pravilei  e  reprodusă  şi  la  Dr.  M.  Gaster  în  Crestomaţia  română. 
Biicureşti-Leipzig  1891  voi.  I.  pg.  87 ;  de  aici  reprodusă  şi  la  Nădejde  I.  c.  280—285. 

Celebra  carte,  Testamentul  nou  de  Bălgrad,  din  1648  Ia¬ 
nuarie  20,  după-cum  am  văzut,  încă  e  fătul  problematecului  ar¬ 
hiereu  al  Maramureşului,  Silvestru. 

Traducerea  e  făcută  cu  mare  băgare  de  seamă  după  origi¬ 
nalul  grecesc,  combinat  cu  vulgata  lui  Jeronim  şi  cu  o  traducere 
rusească  tipărită  de  curând  în  Moscva,  după-cum  se  spun  acestea 
în  predoslovia  cătră  cetitori. 

Traducătorii  Testamentului  se  nizuesc  să  dea  o  limbă  înţe¬ 
leasă  de  toţi  Românii. 

Nu  mă  opresc  mai  pe  larg  asupra  acestei  cărţi,  căci  forma 
în  care  e  tipărită  a  trecut  prin  multe  schimbări  posterioare  tăl¬ 
măcirii  originale .  Acest  testament  l-au  început  al  izvodi 

ermonah  Silvestru  din  porunca  şi  chelşugul  măriei  sale,  şi  elu 
s’au  ustenit,  cât  s’au  putut  şi  curând  îi  s’au  tâmplat  moarte.  Iară 
noi,  socotind  şi  luând  aminte,  găsit-am  multă  lipsă  şi  greşiale  în 
scriptura  lui  pentru  neînţelesulu  limbei  şi  cărţii  greceşti.  Pentru 
aceia  noi  amu  începută  dintâiă  a-lu  posledui  (controla)  şi  unde 
n’au  fostă  bine  amă  isprăvită  şi  amu  împlută  şi  amu  tocmit  din 
câtă  ain  putută»  ’  .  .  . 

Un  exemplar  din  noul  Testament  l-am  aflat  bine  compactat 
şi  bine  păstrat  în  biblioteca  diecezană  din  Lugoj. 

Ultima  carte  Ia  care  a  colaborat  Silvestru  sau  poate  că  singur 
a  lucrat-o,  e  Psaltirea,  tipărită  şi  aceasta  postum,  ca  şi  Noul 
Testament. 

Istoricii  mai  vechi  atribue  tălmăcirea  Psaltirii,  lui  Silvestru, 
pe  motivul,  că  limba  e  uimitor  de  asemănătoare  cu  limba  Noului 
Testament,  ba  în  preciziune  o  şi  întrece,  ici-coiea.  Psaltirea,  - 
fiind  scoasă  deadreptul  din  limba  ebraică,  nu  e  dată  în  numele 
mitropolitului,  ci  a  tălmăcitorilor  anonimi. if 

Pe  marginea  feţelor  Psaltire),  ca  şi  la  Noul  Testament,  Sil¬ 
vestru  explică  înţelesul  cuvintelor  arhaice  şi  rari.  La  sfârşitul 
psaltirii  se  află  rugăciuni  după  calapodul  calvin.  Limba  acestor 
rugăciuni  diferă  mult  de  limba  corpului  psaitirei. J 

1  Hi  ana  î.  c.  tom.  1  169  170;  Ga  ster  voi.  1 ;  Nădejde  293  -299 ;  Oh.  Adanmcu  şi 
soţii  «Literatura  veche»  Buc.  1903  pg.  55 — 58;  135,  136,  82,  83;  Petru  ffaneş  «Ist.  limbii 
rom.  şi  lit.  rom.  veche»  Buc.  1906  pg.  67-71;  136,  137. 

!  Bianu  1.  c.  184;  ia  Sădrje  299  300;  Cipar  Analecte  pg.  XXI  Principia  105. 

8  lorga  Ist.  lit.  rel.  172.  207;  Ist.  bis.  rom.  1  333,  336,  339,  345;  Sate  59. 

1  Ar.  Densnşianu  --Ist.  limb.  şi  lit.  rom  .  laşi  1894  pg.  195,  197.  194  nota. 

S’a  zis  altă  dată,  că  atât  la  Noul  Testament,  cât  şi  la  Psal¬ 
tirea  din  1651  a  lucrat  şi  Ştefan  Fogarasy,  păstorul  calvin  român 
din  Lugoj  Fogarasy  spune  apriat  în  prefaţa  catehismului  său 
de  Bălgrad  din  1648,  că  a  început  traducerea  psalmilor,  dar  co¬ 
pleşit  de  alte  agende  a  întrerupt-o  deocamdată.  Va  continuă  însă 
mai  târziu. 

Fogarasy  s’a  ţinut  de  vorbă  şi  a  terminat  şi  arangiat  lucrarea 
spre  a  o  tipări  pe  punga  aceluiaş  Acaţiu  Barcsai, 2  banul  Băna¬ 
tului,  care  suportase  cheltuelile  şi  cu  edarea  catehismului  menţionat. 

Oare  psalmii  aceştia  fagărăşeni  să  nu  fie  identici  cu  psalmii 
Iui  Silvestru?  Ba  se  poate  ca  atât  unul,  cât  şi  altul,  să  nu  fie 
tâlmaci  formali,  ci  simpli  corectori,  ori  chiar  mai  puţin. 

Se  ştie  anume  dela  Petru  Bod,  că  pe  timpul  principelui  Ga- 
vril  Bethlen  (+  1629)  eră  deja  gata  de  tipar  biblia  românească 
şi  că  Bethlen  aşezase  în  Bălgrad  şi  tipar  românesc,  sau  mai  bine 
zis,  va  fi  restaurat  slovele  procurate  prin  anii  1579  de  cătră  an¬ 
tecesorul  său  Cristofor  Bâthory. 3 

Cipar  bănuia,  că  sub  biblia  tradusă  pe  româneşte  este  nea¬ 
părat  a  se  înţelege  şi  Testamentul  din  1648  şî  Psaltirea  din  1651.  4 

Dacă  s’ar  putea  dovedi  părerea  d-lui  lorga3  şi  a  unui  ano¬ 
nim,  K  că  psalmii  lui  Fogarasy  sunt  versificaţi  în  româneşte  şi 
că  aceştia  sunt  reproduşi  în  şoltarii  Iui  Viski,  atunci  putem  fi 
siguri,  că  textul  din  Psaltirea  lui  Silvestru  nu  e  identic  cu  textul 
din  manuscriptul  lui  Fogarasy. 

Dacă  psalmii  lui  Fogarasy  sunt  în  poezie,  atunci  se  poate 
ca  aceste  poezii  să  fie  cântările  pe  cari  le  intonau  calvinii  ro¬ 
mâni  din  Banat  pe  la  1640. 7  Sau  se  poate,  că  cântările ,  acestea 
creştineşti,  sunt  «poeziile  religioase^  adause  la  finea  şoltarilor  lui 
Viski.ţ» 

Pentru  a  putea  fi  controlat  pe  dea’ntregul,  de  cei  chemaţi, 
înşir  lista  operilor  de  cari  m’am  folosit  încă,  afară  de  cele  ci- 

1  Bunea  «Episcopii  Petru  Paul  Aron  şi  Dionisie  Novacovici»  Blaj  1902  pg.  354. 
•Rev.  pol.  literară.*  Blaj  1910  Nr.  6  pg.  124. 

1  Pesty  1,  c.  pg.  216. 

8  Bunea,  ibidern  352;  Bianu  o.  c.  fas.  1,  tom.  I  pg.  75. 

*  Cipar  Arhiv.  657,  655  (Principia  105)  576,  6)2. 

*  lorga,  Ist.  rom.  I  302;  Ist.  lit.  relig.  143—144. 

*  ^Biserica  şi  şcoala-*  Arad  1907  Nr.  45. 

5  Bunea,  V.  e.  89,  Jerarhia  248.  lorga.  Sate  387  Ist.  lit.  relig.  143—144. 

s  Lăzăridu  dst.  lit.  rom  *  Sibiiu  1884  pg.  92. 

taie  sub  linie.  Am  întrelăsat  a  le  cită  în  decursul  tractatului 
pentru  a  evită  desele  repetiţii. 

Vas.  Or.  Pop  «Conspect  asupra  literat,  rom.  şi  literaţilor  ei«  Buc. 
1875  pg.  47,  8,  9—50.  Tit  Bucla  «Disertaţiune  despre  eppii  şi  vicarii  ro¬ 
mâni  din  Maramureş*,  Gherla  1891,  pg.  52.  Oh.  Gh.  Arbore  «Noţiuni  de 
istor.  !it.  rom.»  Galaţi  1880  pg.  22,  23  şi  24.  J.  G.  Popescu  «Curs  eleni, 
de  istor.  lit.  române*  Bucur.  1878,  pg.  25,  27.  Oh.  Adarnescu  «Noţiuni 
de  istoria  limbii  şi  lit.  române*  Buc.  1894  pg.  137,  142,  134—135.  Dr. 
Moldovân  Ciergely  »A  românsăg«  Nagybecskerek  1890  pg.  138,  139,  176, 
294,  295,  140,  174,  175,  299.  Iustin  Popfiu  Poezia  şi  proza?  Oradea- 
mare  1870  pg.  212.  Lazariciu  o.  c.  a  se  mai  vedea  şi  paginile:  39,  51, 
60,  67,  68,  36,  73,  74.  Alecsandm  Philippide  «Introducere  în  ist.  lim.  şi 
literat.  rom.«  laşi  1888  pg.  74,  77,  1  17.  V.  A.  Ureche  «Schiţe  de  istor. 
liter.  rom. «  Buc.  1885  pg.  103,  128,  130—134.  161-162. 

E.  fiodoş  «Elemente  de  istor.  literat.*  Caransebeş  1902,  pg,  103,  104 
^Revista  Teologică*  Sibiiu  an  1.  (1907)  Nr.  7  pg.  262 — 265  şi  «Revista  po¬ 
litică  şi  !iterară«  Blaj  an.  III  (1910)  Nr.  6.  Gruia. 


ŞTIINŢELE  BISERICEŞTI. 


După  Dr. 


W.  Cmeticc. 


Astăzi  toată  lumea  se  ţine  savantă.  Ştiinţa  curge  pe  strade. 
S’au  înmulţit  dicţionarele,  manualele,  pentru  a  pune  ştiinţa  la 
îndemâna  tuturora.  Scriitori,  cari  ştiu  ceva  din  toate,  fac  lucrări 
ştiinţifice  împodobite  cu  chipuri  frumoase,  şi  se  fălesc  cu  numele 
de  popularizatori.  Noi  nu  defăimăm  nici  pe  popularizatori,  nici 
operile  lor,  nici  dicţionarele,  nici  manualele.  Numai  cât  am  avea 
dorinţa,  ca  toate  acestea  să  se  facă  ceva  cu  mai  multă  conştiinţă, 
puţin  în  mod  mai  savant,  căci  adevărata  ştiinţă  este  tot  aşa  de 
bună,  pe  cât  de  rea  este  ştiinţa  cea  mincinoasă. 

Este  oare  ştiinţa  cea  adevărată  aşa  de  comună,  după  cum 
se  susţine?  Vai!  câţi  oameni  se  cred  savanţi,  pe  când  ei  nu 
sunt  decât  nişte  neştiutori.  Noi  am  întâlnit  astfel  de  neştiutori 
savanţi  în  cele  mai  înalte  regiuni  ştiinţifice.  Cu  cât  mai  mult  se 
găsesc  astfel  de  oameni  în  păturile  acestei  lumi  literate,  care  nu 
ştie  să  scrie;  ale  lumei  ştiinţifice,  care  abia  cunoaşte  elementele 
ştiinţelor.  Cutare  domnişor  a  făcut  puţină  medicină  şi  chemie, 
iute  şi  de  grabă  el  vorbeşte  despre  toate  cu  autoritate,  chiar  şi 
despre  ştiinţe,  din  cari  abia  doară  că  cunoaşte  numele.  El  nu 
spune  decât  prostii,  dar  el  le  dă  o  importanţă  care  are  înrâurirea 
asupra  celor  slabi  de  înger. 

Se  poate  afirmă,  că  adevăraţii  savanţi  sunt  tot  atât  de  rari, 
pe  cât  de  comuni  sunt  pretinşii  savanţi. 

Nu  contestăm  nîci  un  progres  ştiinţific.  De  sigur  că  într’un 
secol,  în  care  aplicaţiunile  anumitor  principii  ştiinţifice  la  industrie 
au  dat  rezultate  atât  de  măreţe,  nu-i  lucru  posibil  să  tăgăduim 
progresul  în  ştiinţe.  Dar,  fiindcă  e  cineva  frapat  de  acest  pro¬ 
gres,  de  care  profită  în  fiecare  moment  al  existenţei  sale,  nu 
trebue  nici  de  cum  a  mărgini  ştiinţa  ia  o  industrie  mai  mult 
sau  mai  puţin  perfecţionată.  In  afară  de  ştiinţa  industrială,  mai 
există  ştiinţele  morale,  de  care  trebue  să  se  ţină  socoteală  şi 
cari  ar  putea  avea  asupra  societăţii  o  influinţă  cu  mult  mai  fo¬ 
lositoare,  decât  toate  celelalte  ştiinţe  cari  stau  în  legătură  cu 
lumea  prin  laturea  ei  materială. 

Printre  aceste  ştiinţe  noi  punem  pe  acelea,  cari  le  putem 
numi  bisericeşti,  pentrucă  Biserica  este  depozitara  lor  şi  fiindcă 
clerul  este  chemat  mai  ales  să  le  cultive. 

Ştiinţele  bisericeşti  (eclesiastice)  formează  un  domeniu  aproape 
necunoscut  în  zilele  noastre.  Savanţii  adevăraţi  sau  pretinşi,  cari 
nu  stimează  ştiinţa  decât  într’atâta  întrucât  ea  e  învestită  cu  un 
caracter  material,  se  prefac  a  despreţul  ştiinţele  bisericeşti,  cu 
toate  acestea,  ei  sunt  obligaţi  să  ţină  seamă  de  ele,  dacă  scriu 
opere  sau  articole  ştiinţifice  şi  le  întâlnesc  adesea  în  trecerea 
lor.  Obligaţi  să  facă  pomenire  de  ele,  să  vorbească  despre  ele, 
ei  debitează  numai  prostii,  pentrucă  n’au  despre  ele  nici  cea  mai 
mică  noţiune  şi  fiindcă  cred  că  e  de  vrednicia  lor  ştiinţifică  să 
nu  le  studieze. 

Acestea  fie  zise  pentru  savanţi,  cari  sub  anumite  raporturi 
sunt  adevăraţi  savanţi. 

Ce  să  zici  despre  pretinşii  savanţi,  de  pretinşii  scriitori,  cari 
voiesc  să  vorbiască  despre  toate,  fără  să  fi  studiat  ceva  în  mod 
serios? 

Sunt  ştiinţele  bisericeşti  studiate  cel  puţin  în  sânul  bisericilor 
creştine  şi  de  diferite  cieruri? 

Noi  suntem  siliţi  să  răspundem  negativ.  Un  adevărat  savant, 
în  toate  categoriile  ştiinţifice,  este  o  pasăre  foarte  rară.  Ea  este 
poatecă  încă  mult  mai  rară,  când  este  vorba  de  ştiinţele  bise¬ 
riceşti.  Această  mărturisire  va  răni  poate  pe  mulţi  din  oamenii 
cei  bisericeşti.  Ne  supără  mult  acest  lucru,  dar  e  cazul  să  repetăm 
proverbul:  Amicus  Plato,  rnagis  amica  veritas. 

De  unde  vine  aceea,  că  diferitele  cieruri  nu  sunt  mai  pu¬ 
ternice  în  ştiinţele  bisericeşti  ? 

Cea  dintâi  cauză  este:  lumea-i  lipsită  de  credinţă.  Cuvântul 
este  aspru,  dar  este  adevărat.  Eu  nu  numesc  credinţă  oarecari 
păreri,  primite  fără  de  convingere  adevărată  şi  în  urma  unei 
educaţiuni,  conduse  în  cutare  sau  cutare  înţeles.  Credinţa,  pentru 
un  om  instruit  şi  care  a  studiat,  nu  poate  să  fie  o  adesiune 

dată  din  încredere  unui  învăţământ  oarecare;  ea  este  rezultatul 
unei  munci  intelectuale  şi  ştiinţifice,  care  face  ca  credinţa  şi  ra¬ 
ţiunea  să  se  afle  în  înţelegere  şi  ca  consimţirea  ca  învăţătura  să 
jie  raţională,  după  expresiunea  sfântului  Favel. 

Întâlnim  noi  mulţi  astfel  de  oameni  bisericeşti,  a  căror  cre¬ 
dinţă  să  se  găsiascâ  în  atare  condiţiuni?  Se  găsesc  puţini  sau 
de  loc  în  biserica  romană  sau  papistă.  Motivul  este  foarte  simplu: 
în  această  biserică,  fiecare  eclesiastic,  fiecare  credincios,  e  dator 
să  se  supună  orbeşte  unei  autorităţi  exterioare,  care  învaţă,  care 
impune  învăţătura  sa  în  numele  infalibilităţii  sale.  Că  această 
autoritate  residă  în  papa  unit  cu  episcopii,  după  cum  se  pro¬ 
punea  înainte  cu  puţină  vreme;  că  ea  residă  în  papa  singur, 
învăţător  infalibil  al  adevărului ',  cum  se  învaţă  acest  lucru  astăzi  — 
există  întotdeauna  în  Biserica  papistă  sau  romană  o  autoritate 
exterioara,  care  impune  învăţătura,  care  porunceşte  credinţa.  In 
faţa  unei  astfel  de  porunci,  orice  ştiinţă  e  datoare  să  se  plece. 
Totasemenea  toţi  aceia,  cari  în  sânul  acestei  biserici  au  preten- 
ţiunea  că  studiază  ştiinţele  bisericeşti,  se  îndeletnicesc  cu  înco¬ 
voierea  acestor  ştiinţe  in  faţa  exigenţelor  învăţământului  papal, 
se  pun  şi  torturează  mărturiile  istorice  şi  teologice  cele  mai  clare; 
fac  să  minţiască  documentele  cele  mai  sigure;  înconjură  cu  umbră 
faptele  cete  mai  incontestabile;  falsifică  textele  scripturistice 
însăşi ;  inventează  aşa  numitele  tradiţiuni  oculte,  ca  şi  cum  carac¬ 
terul  necesar,  esenţial  al  unei  tradiţiuni  n’ar  fi  o  afirmaţiune  clară 
şi  continuă  despre  un  fapt  sigur  sau  despre  o  doctrină  crezută 
şi  profesată. 

Nu  trebue  deci  să  se  mire  cineva,  că  în  biserica  papistă 
ştiinţele  bisericeşti  au  decăzut  aşa  de  mult  şi  ea  lucrările  zise 
ştienţifice  cele  mai  renumite  sunt  pline  de  texte  schimbate,  de¬ 
naturate,  citate  in  mod  fals  şi  greşit  interpretate. 

Au  axistat  odată,  în  biserica  romană,  savanţi  vrednici  de 
stimă,  cari  îndurau  binişor  înrâurirea  unor  anumite  doctrine  impuse, 
însă  aveau  destulă  conştiinţă  pentru  a  spune  adesea  adevărul. 
Astăzi,  dacă  se  fac  noui  ediţiuni  ale  operilor  lor,  se  poartă  grije 
ca  acestea  să  fie  alterate,  să  se  schimbe  textul,  să  se  încarce  cu 
adiţiuni  papiste.  Mai  multe  din  librăriile  zise  catolice  au  specia¬ 
litatea  acestor  lucrări  denaturate.  Nimic  nu  dovedeşte  mai  bine, 
că  omul  simte  în  biserica  papistă,  că  ştiinţa  este  acolo  impo¬ 
sibilă. 

Diferitele  cieruri  protestante  n’au  produs  multe  opere  ştiin¬ 
ţifice  demne  de  a  fi  amintite.  Cu  toate  acestea,  în  virtutea  liber¬ 
tăţii  care  li  s’a  lăsat,  ei  ar  putea  să  se  dedice  la  nişte  studii 
aprofundate  cu  independenţă.  Dar  aceste  cieruri  au  suferit  in- 
fluinţa  unui  principiu,  care  nu  îngădue  de  a  atribui  ştiinţelor  hi- 

sericeşti  importanta  pe  care  o  merită  ele.  Acest  principiu  este: 
că  tradiţiunea  valorează  puţin  lucru  în  ce  priveşte  constatarea 
învăţăturilor  creştine  şi  că  Sfânta  scriptură  interpretată  în  mod 
individual,  este  deajuns  pentru  fiecare. 

Protestantul  nu  găseşte  prin  urmare  necesară  adâncirea  acelor 
nenumărate  documente,  în  cari  toate  veacurile  creştine  au  depus 
profesiunea  credinţelor  lor.  Protestanţii  au  produs  câteva  lucrări 
biblice  de  preţ;  dar  în  virtutea  principiului  fundamental  al  cre¬ 
dinţei  lor  şi  al  constituţiunei  bisericilor  lor,  ştiinţele  bisericeşti 
nu  pot  avea  în  ochii  lor  însemnătatea  de  care  ele  sunt  vrednice. 

In  biserica  ortodoxă  orientală  nu  sufere  omul  nici  înrâurirea 
principiului  anti-tradiţiona!  al  protestanţilor,  nici  cea  a  supunerei 
pasive  unei  autorităţi  exterioare,  care  se  impune  raţiunei,  ca  în 
biserica  papistă;  în  aceasta  se  primeşte  tradiţiunea  cea  adevărată, 
clară  şi  permanentă,  ca  organul  adevărului  creştin  şi  ca  inter¬ 
pretul  sigur  al  scrierilor  celor  inspirate.  Ştiinţele  bisericeşti  se 
impun  deci  clerului  ortodox  ca  o  datorinţâ  sfântă,  şi  o  datorinţă 
nu  mai  puţin  sfântă  este  să  primiască  această  tradiţiune  în  ade¬ 
vărul  său  şi  să  nu  o  subordoneze  unor  învăţături  impuse  în  chip 
arbitrar. 

Clerul  ortodox,  încunjurat  de  un  popor  fidel  şi  sincer  cre¬ 
dincios,  n’a  simţit  necesitatea  studiilor  eclesiastice  în  aşa  măsură, 
cum  s’ar  fi  putut  dori  aceasta.  Noi  nu-i  reproşem  ignoranţa  sa, 
cum  o  fac  unii  preoţi  papişti  sau  anumiţi  miniştri  protestanţi, 
ale  căror  pretenţiuni  ştiinţifice  sunt  într’adevăr  vrednice  de  râs; 
dar  noi  vom  spune-o  (şi  toţi  preoţii  ortodocşi  vor  admite  aceasta 
fără  greutate),  că  în  clerul  ortodox  mişcarea  ştienţif ică  n’a  fost 
destui  de  desvoltată.  Acest  cler  simte  cel  puţin,  că  studiile  trebue 
să  ia  o  desvoltare  mai  mare  astăzi,  când  discuţiile  occidentale 
pătrund  în  Orient.  Aceste  discuţiuni  răpesc  ortodoxiei  oameni, 
cari  nu  cunosc  biserica  lor  şi  cari  rabdă  influinţa  anumitor  afir- 
maţiuni.  Ele  n’au  nici  o  raţiune  de  existenţă  în  ochii  unui  ortodox 
instruit  şi  serios,  dar  sunt  primite  de  nişte  oameni  uşuratici,  cari 
le  iau  drept  expresiune  a  progresului,  pentrucă  ele  vin  din  oc¬ 
cident.  In  aceste  împrejurări  este  de  lipsă,  ca  clerul  să  se  încun- 
jure  cu  o  aureolă  ştiinţifică  de  netăgăduit,  e  de  lipsă  ca  el  să 
domineze  întreaga  societate  ortodoxă  în  numele  ştiinţei  şi  fără 
a  negligâ  celelalte  ştiinţe,  să  se  ocupe  mai  ales  cu  studiile  ecle¬ 
siastice. 

11. 

Cea  dintâi  dintre  ştiinţele  bisericeşti  este  fără  îndoială  cu¬ 
noaşterea  adâncită  a  sfintelor  Scripturi. 

iti  biserica  romană  nu  se  simte  trebuinţă  de  această  ştiinţă, 
deoarece  în  ea  se  pretinde,  că  posed  un  interpret  viu  şi  infalibil 


ai  întregei  doctrini  revelate.  Pentru  ee  adecă  să  mai  aprofundeze 
nişte  texte  grele;  să  ie  mai  studieze  înţelesul  lor  adevărat  în 
limba  ebraică  şi  în  greacă,  câtă  vreme  au  aproape  un  om- divin, 
care  le  spune  tot  ceeace  sunt  datori  să  creadă. 

Protestantul  are  mai  multe  motive  să  studieze  sfintele  Scrip¬ 
turi,  fiindcă  le  consideră  de  unicul  izvor  al  credinţei.  Dar  studiile 
lui  ori- cât  de  profunde  ar  fi,  nu  pot  să-l  conducă  la  acea  cu¬ 
noaştere  pozitivă,  care  face  caracterul  adevăratei  ştiinţe. 

Când  ceteşte  omul  opurile  cele  mai  însemnate  publicate  de 
cătră  protestanţi  asupra  sfintelor  Scripturi,  este  izbit  de  diver- 
ginţele,  pe  cari  le  întâlneşte  asupra  punctelor  celor  mai  esenţiale; 
celor  mai  fundamentale  din  învăţăturile  religioase.  S’ar  putea 
compune  cu  ajutorul  acestor  diferite  opuri,  nişte  creştinism  uri 
absolut  opuse.  Această  consideraţiune  este  suficientă  pentru  a 
dovedi,  că  protestantul  nu  este  în  posesiunea  unei  metode,  care 
să-l  poată  conduce  la  o  cunoaştere  într’adevăr  ştiinţifică  a  căr¬ 
ţilor  sfinte. 

Ortodoxul  posedă  această  metodă,  pentrucă  el  nu  izolează 
de  loc  cărţile  sfinte  de  societăţile  religioase,  cari  au  făcut  din 
ele  baza  şi  principiul  existenţei  lor;  ortodoxul  ţine  samă  despre 
viaţa  intelectuală,  doctrinală  a  acestor  societăţi ;  el  consideră  una¬ 
nimitatea  lor  în  mărturisirea  unor  anumite  credinţe,  ca  indiciul 
cel  mai  sigur  despre  înţelesul,  pe  care  trebue  să-l  dee  unor  texte, 
un  indiciu  despre  chipul,  cum  are  să  interpreteze  alte  texte. 

Tradiţiunile  religioase,  fie  iudaice,  fie  creştine,  de  îndatăce 
ele  sunt  primitive  şi  permanente  în  sânul  acestor  societăţi,  for¬ 
mează  în  mod  sigur  criteriul  ştiinţific  cel  mai  satisfăcător  în  stu- 
diarea  cărţilor  sfinte. 

Ştiinţa  tradiţiunilor  formând  ceeace  se  numeşte  teologie ,  ur¬ 
mează,  că  această  ştiinţă  este  cu  necesitate  legată  de  ştiinţa  biblică. 
Totuşi  noi  vom  tracta  separat  despre  aceste  două  ştiinţe,  pentru 
ca  să  dăm  despre  ele  o  idee  mai  exactă. 

Ştiinţa  biblică  este  nemărginită.  Ea  presupune  cunoştinţa 
exactă  a  limbilor,  în  cari  au  fost  scrise  cărţile  sfinte,  anume  a 
limbii  ebraice  şi  greceşti;  ea  presupune  cunoaşterea  moravurilor, 
obiceiurilor  şi  datinelor  poporului  evreu,  şi  chiar  ale  naţiunilor, 
cu  cari  a  avut  acest  popor  legături.  Istoria  acestor  naţiuni,  da- 
tinele  lor,  învăţătura  lor,  aruncă  cu  necesitate  lumină  asupra  în¬ 
ţelesului  unei  mulţimi  de  texte  biblice,  în  cari  se  face  aluziune 
la  ele.  Prin  urmare  numai  după  studii  aprofundate  asupra  limbilor, 
istoriei,  geografiei,  doctrinelor  filozofice  ale  poporului  evreu  şi 
ale  naţiunilor  învecinate  cu  Palestina,  poate  cineva  să  înceapă 
explicarea  textelor  şi  să  le  cunoască  înţelesul  cel  adevărat. 

Se  vede,  dintr’o  aruncătură  de  ochi,  ce  vast  câmp  ştiinţific 

se  desfăşură  înaintea  acelora,  cari  voiesc  să  dobândească  ştiinţa 
biblică.  Acest  câmp  este  încă  mult  mai  întins  în  zilele  noastre, 
când  lumea  a  căutat  să  pună  Biblia  în  contrazicere  cu  ştiinţele, 
mai  ales  cu  cronologia,  geologia,  astronomia. 

Pentru  a  răspunde  obiecţiunilor  din  partea  savanţilor,  ade¬ 
văraţi  sau  pretinşi,  e  cineva  dator  în  mod  necesar  să  aibă  noţiuni 
de  tot  clare,  foarte  pozitive  despre  ştiinţele,  din  cari  lumea  vrea 
să  facă  tot  atâtea  duşmane  ale  revelaţiunei. 

Putem  aşadară  zice,  că  cea  dintâi  din  ştiinţele  eclesiastice 
presupune  cunoştinţe  aşazicând  enciclopedice.  La  aceste  cuno¬ 
ştinţe  variate,  trebue  să  mai  adaugi  studiul  monumentelor 
tradiţionale,  al  lucrărilor,  cari  s’au  făcut  în  toate  timpurile 
asupra  cărţilor  sfinte.  Literatura  ebraică  este  bogată;  de  aceasta 
trebue  să  ţii  socoteală;  literatura  creştină  este  şi  mai  bo¬ 
gată;  operile  părinţilor  Bisericei  oferă  comori  nepreţuite,  nu 
numai  din  punct  de  vedere  al  interpretaţiunilor  morale  şi  mistice 
ale  Bibliei,  ci  şi  al  explicaţiunilor  ştiinţifice.  De  exemplu,  opul 
sfântului  Vasilie  asupra  celor  şase  zile  este  o  lucrare,  care  aşază 
fără  îndoială  pe  marele  episcop  de  Cesarea  în  fruntea  învăţaţilor 
timpului  său.  Ar  fi  de  dorit,  ca  în  bisericile  creştine  să  vedem 
ridicându-se  savanţi,  pe  cari  explicările  lor  biblice  să-i  aşeze  în 
acea  sferă  superioară,  în  care  a  ştiut  să  se  ridice  în  veacul  al 
IV-lea  episcopul  din  Cesarea. 

Este  lucru  evident,  că  atari  savanţi  ar  fi  excepţiune;  dar 
lucrările  lor  ar  căută  să  găsească  pe  oamenii  de  bună  voinţă, 
cari  n’ar  fi  aşa  de  favorizaţi  din  Iaturea  inteligenţii;  pe  aceştia 
i-ar  lumină;  strălucirea  marilor  opere  ştiinţifice  ar  împrăştia  razele 
sale  asupra  unei  întregi  biserici,  unui  întreg  cler  şi  asupra  savan¬ 
ţilor,  cari  n’ar  mai  atacă  cu  atâta  uşurinţă,  cum  fac  astăzi,  cărţile 
sfinte,  pe  cari  nu-şi  dau  de  fel  osteneala  să  le  studieze. 

Este  de  tot  evident,  că  ştiinţa  biblică,  tocmai  fiindcă  este 
atât  de  vastă,  nu  o  pot  dobândi  prea  mulţi  oameni.  Cum  să 
ceri,  bunăoară,  dela  un  preot  dela  ţară,  acele  cunoştinţe  excep¬ 
ţionale,  cari  formează  ceeace  lumea  numeşte  ştiinţă. 

Când  noi  zicem,  de  exemplu,  că  clerul  ortodox  trebue  să  fie 
iniţiat  în  ştiinţele  bisericeşti,  înţelegem,  că  toţi  sunt  datori  să  se 
îndejetnicească  cu  studiul;  că  mai  mulţi  vor  ajunge  la  ştiinţa  cea 
adevărată;  alţii,  profitând  de  lucrările  acestor  învăţaţi,  vor  face 
progrese  serioase  în  studiile  lor;  că  ştiinţa  unora  va  împrejmui 
cu  o  aureolă  ştiinţifică  întreg  clerul;  înţelegem,  că  nici  un  învăţat 
nu  va  îndrăzni  să  mai  împroaşte  Biblia  sau  creştinismul,  în  nu¬ 
mele  ştiinţei ;  că  clerul,  graţie  învăţaţilor,  pe  cari  îi  va  posede  în 
sânul  său,  va  merge  pentru  a  zice  astfel,  în  fruntea  lumei  învă¬ 
ţate  şi  va  domina-o. 

Pe  lângă  marile  lucrări  tradiţionale  ale  vechilor  doctori  evrei 
şi  ale  părinţilor  bisericei  creştine,  s’au  publicat  în  toate  timpurile 
măreţe  opere  de  erudiţiune  asupra  cărţilor  sfinte.  Putem  susţinea, 
că  nu  există  un  text,  asupra  căruia  să  nu  se  fi  publicat  diserta- 
ţiuni  savante. 

Aceste  lucrări  sunt  de  un  folos  mare  şi  nu  pot  fi  negligate 
de  catră  aceia,  cari  au  voinţa  să  fie  stăpâni  pe  ştiinţa  biblică. 

In  afară  de  toate  documentele  aşa  zise  exterioare ,  cari  con- 
tribue  la  câştigarea  unei  cunoaşteri  ştiinţifice  a  cărţilor  sfinte, 
există,  pentru  ortodox,  de  făcut  un  studiu  încă  şi  mai  serios. 
El  are  să  scruteze  în  tradiţiunile  creştine,  noţiunile,  cari  îl  vor 
conduce  la  cunoaşterea  intimă  a  învăţăturilor,  cari  împreună  între 
ele  cărţile  Vechiului  şi  Noului  Testament.  într’adevăr,  în  aceasta 
constă  mai  ales  ştiinţa,  pentru  a  ne  exprimă  astfel,  intimă,  a 
cărţilor  dumnezeeşti. 

Neputând  să  rezulte  aceasta  ştiinţă,  decât  din  tradiţiunea 
creştină  interpretată  în  chip  exact,  e  lămurit  lucru,  că  nu  o  poate 
câştigă,  nici  protestantul,  care  respinge  importanţa  tradiţiunei  cu 
privire  la  interpretaţiunea  Bibliei,  nu  poate  să  şi-o  însuşască  nici 
papistul,  care  nu  să  preocupă,  decât  cu  cuvântul  infalibilului 
viu  ai  său. 

Pentruca  să  fim  înţeleşi  mai  bine,  vom  intră  în  unele  amă¬ 
nunte  privitoare  la  regulele,  cari  au  să  fie  conducătoare  la  inter¬ 
pretarea  textelor  biblice  pentru  a  obţinea  o  cunoaştere  a  acestora 
cu  totul  exactă. 

III. 

Pe  lângă  cunoaşterea,  aşa  zisă  exterioară  a  Bibliei,  există  o 
cunoaştere  intimă,  fără  de  care  cărţile  sfinte  perd  cea  mai  mare 
parte  din  înţelesul  lor.  Aceasta  cunoaştere  intimă  consistă  în 
aflarea  lui  lisus  Christos  şi  a  bisericei  sale  preste  tot  locul,  unde 
au  fost  prezise  sau  figurate.  lisus  Christos  a  arătat  însuşi  acest 
studiu.  Sfântul  Luca  raportează  într’adevăr,  ca  în  ziua  învierii, 
Christos  a  tălmăcit  în  mod  succesiv  toate  cărţile  Vechiului  Testa¬ 
ment,  făcând  pe  cei  doi  ucenici  din  Emmaus  să  vază  că  el  a 
fost  închipuit  în  toate  Scripturile ,  începând  dela  Moisi  şi  dela  toţi 
prorocii  (Luca  XXIV,  27). 

Sfântul  Pavel  zice  la  rândul  său,  că  Christos  este  sfârşitul 
legii  şi  că  toate  întru  el  sunt  aşezate  (Rom.  X.  4,  Colos.  I,  17). 

Aplicarea  la  lisus  Christos  a  tot  aceea  ce  conţine  Testa¬ 
mentul  Vechiu,  nu  este  numai  facultativă,  sau  o  simplă  inducţitme. 
«Moisi  însuşi,  zice  lisus  Iudeilor,  acel  Moisi,  spre  care  voi  a-ţi 
nădăjduit,  se  va  ridică  şi  vă  va  pârî  pe  voi  la  Tatăl  meu;  că 
de  a-ţi  fi  crezut  lui  Moisi,  a-ţi  fi  crezut  şi  mie;  că  pentru  mine 
acela  a  scris....  Cercaţi  Scripturile,  zicea  încă  Christos  cătră 

Evrei,  că  vouă  vi  se  pare  întru  dânsele  a  avea  vieaţa  vecinică 
şi  acestea  sunt  cari  mărturisesc  pentru  mine  (Ioan,  V.  45,  46,  39). 

în  ce  constă  aceasta  vieaţă,  pe  care  Christos  o  numeşte 
vecinică,  pentrucâ  moartea  n’are  nici  o  putere  împotriva  ei  şi 
pentrucă  continuă  dincolo  de  mormânt?  Ea  constă  din  «cunoa¬ 
şterea  singurului  adevăratului  Dumnezeu  şi  a  lui  lisus  Christos 
pe  care  el  l-a  trimes». 

«Şi  aceasta  este  vieaţa  cea  vecinică,  ca  să  te  cunoască  pre 
tine  unul  adevăratul  Dumnezeu,  şi  pre  care  ai  trimes,  pre  lisus 
Christos».  (Ioan  XVII,  3). 

După  învierea  sa  Christos  a  zis  apostolilor  săi :  «Acestea 
sunt  cuvintele,  care  am  grăit  cătră  voi,  încă  fiind  cu  voi:  că 
trebue  a  se  plini  toate  cele  scrise  în  Legea  lui  Moisi  şi  în  Pro¬ 
roci  şi  în  Psalmi  pentru  mine».  (Luca  XXIV,  44). 

lisus  Christos  a  dat  apostolilor  cunoaşterea  intimă  a  scrie¬ 
rilor  biblice.  «Atunci  le-a  deschis  mintea  lor,  ca  să  înţeleagă 
Scripturile».  (Luca  XXIV,  45). 

Tot  asemenea  observau  ei  pre  Christos  în  evenimente,  cari 
la  prima  privire  le  apăriau  străine. 

Când  sfântul  Mateiu  raportează  un  eveniment  din  vieaţa  lui 
lisus  Christos,  el  adauge:  «Iar  acestea  toate  s’au  făcut,  ca  să  se  pli¬ 
nească  ceeac.e  s’a  zis  dela  Domnul  prin  prorocul...»  (Mat.  I,  22). 

In  prezenţa  Iudeilor  adunaţi,  după  venirea  Duhului  sfânt  preste 
apostoli,  aceştia  au  zis  pe  faţă:  «Dumnezeu,  cele  ce  mai  înainte 
a  vestit  prin  gura  tuturor  prorocilor  lui,  că  va  pătimi  Christos, 
a  împlinit  aşa».  (Fapte  III,  18). 

«Şi  toţi  prorocii,  cari  au  prorocit  din  veac  în  veac,  dela 

Samuil  şi  ceilalţi,  au  vestit  cele  ce  trebuiau  să  se  întâmple  în 

zilele  acestea».  (Fapte  III,  25). 

Samuii  n’a  scris,  decât  cele  două  dintâi  cărţi  ale  Regilor, 
în  cari  faptele  par  a  fi  curat  istorice.  Cetce  n’ar  înţelege  decât 

în  acest  chip  faptele,  cari  se  istorisesc  în  ele,  nu  le-ar  pricepe; 

aceste  fapte,  după  părerea  apostolilor  au  un  caracter  figurativ, 
care  se  aplică  la  Christos. 

Iudeii  au  necunoscut  pe  Christos,  zicea  sfântul  Pavel,  pen¬ 
trucă  ei  n’au  înţeles  glasurile  prorocilor,  cele  ce  în  toate  Sâm¬ 
betele  să  cetesc  şi  toate  le-au  săvârşit,  cele  ce  erau  pentru  el 
scrise,  osândindu-1  pe  Christos.  (Fapte  XIII,  27,  29). 

După  sfântul  Petru,  profeţii  cunoşteau  înţelesul  ascuns  al 
cărţilor,  pe  care  li-1  dictă  duhul  lui  Dumnezeu  şi  în  cari  ei  nu 
vorbiau  decât  despre  poporul  iudeu.  Ei  au  cunoscut  harul,  care 
trebuia  să  se  răspândească  asupra  lumei  întregi;  ei  socoteau  în 
care  vreme  Christos  va  aveă  să  pătimească  şi  să  fie  slăvit.  Duhul 

lui  Dumnezeu  le  arătă  lor,  ceeace  apostolii  vestiră  mai  apoi  ca 
nişte  fapte  împlinite.  (S.  Petru  I.  10,  11,  12). 

Poporul  iudeu  întreg  nefiind  însuşi  decât  o  figură  a  lui  Chri- 
stos,  sfântul  Pavel  învaţă,  ca  Moisi  în  spiritul  său  profetic  a 
văzut  pe  Christos  cel  umilit  şi  persecutat  în  soartea  poporului 
iudeu  supus  jugului  Egiptenilor,  că  el  a  socotit  mai  mare  bogăţie 
a  fi  ocara  lui  Christos ,  decât  visteriile  Egiptului.  (Pavel,  Ebrei 
XI,  26). 

Iudeii  cunoşteau  înţelesul  profetic  al  istoriei  lor.  Aşa  Filip 
zicea  cătră  Nataniel:  «Noi  am  aflat  pe  acela,  despre  care  a  scris 
Moisi  în  Lege  şi  despre  care  au  prezis  prorocii:  lisus  din  Na- 
zaret,  fiiul  lui  Iosif». 

Sfântul  Pavel  ne-a  învăţat,  că  faptele  cele  mai  simple  în 
aparenţă  aveau  o  însemnare  misterioasă  foarte  înaltă.  Vom  cită 
mai  multe  exemple,  cari  ne  vor  deschide  orizonturi  foarte  largi 
pentru  ştiinţa  biblică. 

Moisi,  vorbind  de  Melchisedec,  regele  Salemului,  păzeşte 
cea  mai  adâncă  tăcere  cu  privire  la  genealogia  sa.  El  îl  face  să 
apară  —  ca  să  zicem  aşa  —  fără  pregătire,  în  istoria  lui  Avraam, 
şi  îndată  şi  dispare;  la  întâia  privire,  aceasta  tăcere  n’ar  putea 
să  aibă  nici  o  însemnătate.  Sfântul  Pavel,  inspirat  de  Dumnezeu 
a  aflat  aci  înţelesul  cel  mai  sublim.  El  a  văzut  în  Melchisedec, 
care  n’are  genealogie,  figura  Fiului  lui  Dumnezeu,  a  căruia  na¬ 
ştere  din  eternitate  n’are  nici  început,  nici  sfârşit,  nimica  ce  să 
o  precedeze  şi  nimica  ce  să  o  urmeze.  In  preoţia  lui  Melchi¬ 
sedec,  el  vede  chipul  preoţiei  lui  Christos,  unice,  neschimbate, 
care  să  perpetuează  în  preoţii  legăturei  celei  noi,  dar  nu  se  co¬ 
munică  şi  este  simplaminte  exercitat',  neatârnătoare  de  preoţia 
mozaică,  superioară  slujbei  lui  Levi,  el  vede  în  Melchisedec  pe 
Christos,  care  binecuvânta  promisiunile  mesianice  şi  întreg  po¬ 
porul  iudeu  în  Abraam  şi  care  este  în  acelaşi  timp  rege  şi  preot, 
rege  al  dreptăţii  şi  al  păcii  prin  toate  popoarele  (Geneză  XIV. 
18  şi  ur.,  Ebrei  VII.  3  şi  urm.).  Cetim  în  Exod  aceste  cuvinte 
foarte  simple  cu  privire  la  Moisi:  Când  se  împlineau  lui  patru¬ 
zeci  de  ani,  el  eşi  pentru  a  merge  să  cerceteze  pe  fraţii  săi. 
(Exod.  II.  11).  Sfântul  a  văzut  aci  pe  Moisi,  zărind  pe  Christos 
figurat  în  poporul  iudeu  persecutat  şi  socotind  a  fi  ocara  lui 
Christos  decât  splendorile  palatului  lui  Faraon  (Act.  VII.  23, 
Ebrei  XI.  26). 

Se  istoriseşte  în  Exod,  că  Moisi  eră  obligat  să-şi  pună  un 
văl  pe  faţă  pentru  a  vorbi  poporului,  cu  scopul  ca  să  calmeze 
strălucirea,  ce  o  lăsau  asupra  poporului  convorbirile,  ce  profetul 
avea  cu  Dumnezeu. 

Faptul  este  simplu  în  sine  însuşi.  Sfântul  Pavel  descopere 

în  el  un  înţeles  adânc.  Acest  văl  eră  după  părerea  apostolului,  o 
icoană  despre  orbirea  Iudeilor,  cari  nu  voiesc  să  recunoască  pe 
Moisi  şi  pe  inima  cărora  un  văl  va  rămânea  până  când  se  vor 
întoarce  spre  Christos,  care  singur  este  în  stare  să-l  ridice  de  pe  ei. 

Fără  îndoială  nu  suntem  obligaţi  să  primim  de  adevărate 
toate  înţelesurile  misterioase,  pe  cari  le  putem  află  şi  observa  în 
cărţile  Testamentului  vechiu ;  nu  toţi  tâlcuitorii  sunt  luminaţi  de 
o  lumină  superioară,  ca  sfântul  Pavel.  Dar  exemplul  acestui  apostol 
ne  învaţă,  că  texte  la  aparenţă  foarte  ordinare,  cuprind  un  în¬ 
ţeles  superior  celuia  pe  care  îl  pot  dâ  cuvintele  înţelegându-le  în 
înţelesul  lor  natural  şi  care  înţeles  mai  superior  are  de  obiect  pe 
Christos  şi  opera  sa  dumnezeiască. 

Cel  ce  are  pretenţiunea  la  titlul  de  savant,  trebue  aşadară 
în  studiile  sale  biblice,  să  se  aplice  a  căută  pe  Isus  Christos  în 
sfintele  cărţi  ale  Testamentului  vechiu;  dar  pentru  a  nu  se  coborî 
la  nişte  simple  conjecturi  sau  fantazii,  trebue  să  înceapă  a  de¬ 
termină  în  mod  clar  înţelesul  literal  al  textelor,  apoi  să  dea  un 
înţeles  mai  înalt,  înţelesul  profetic  al  textului,  fără  a  avea  pretenţia 
să  impună  acest  înţeles  ca  un  adevăr. 

Nu  se  poate  da  acest  înţeles  ca  adevărat, u  decât  dacă  îl  aflăm 
în  scrierile  insuflate  al  Noului  Testament.  în  chipul  acesta  cu¬ 
noaştem  cu  siguranţă,  că  Fecioara,  de  care  a  vorbit  Isaia,  a  fost 
Fecioară,  mamă  a  lui  Isus,  deoarece  sfântul  Matei,  insuflat  de 
Dumnezeu,  ne-a  descoperit-o ;  tot  aşa  el  ne-a  învăţat,  că  Emma- 
nuil  din  acelaş  Isaia  a  fost  Christos  însuşi. 

Tot  astfel  trebue  să  zicem  despre  toate  textele  biblice,  a 
căror  explicare  sau  interpretare  o  găsim  în  scrierile  apostolice. 

Când  n’are  omul  de  conducători  pe  apostoli,  nu  poate  ajunge 
decât  la  nişte  interpretaţiuni  mai  mult  sau  mai  puţin  probabile. 
Ele  vor  fi  cu  atât  mai  mult,  cu  cât  în  aceste  interpretaţiuni,  va 
urmă  regulele  cele  mai  înţelepte. 

Noi  vom  indică  unele  din  acestea. 

Trebue  se  zărească  cineva  pe  lisus  Christos  în  sfinte  Scripturi, 
când  anumite  caractere,  cari  nu  pot  să  convină  lui.  îl  descriu 
într’un  mod  atât  de  clar,  încât  îl  recunoaşte  cu  uşurinţă. 

Aceste  caractere  se  descoper  mai  ales,  când  în  noul  Testa¬ 
ment,  un  apostol  ne  dă  prin  aceasta  aşazicând  cheia.  Astfel,  la 
întâia  privire,  nu  obsearvă  cineva  pe  lisus  Christos  în  psalmul 
17  (Vulgat)  însă  sfântul  Pavel,  găsindu-1  în  acest  loc,  pe  urma 
lui  putem  să-i  regăsim  înţelesul  profetic  al  întregului  psalm.  Cre¬ 
dinţa  şi  supunerea  neamurilor,  necredinţa  şi  pedepsirea  Iudeilor, 
sunt  prezise  atât  de  limpede,  încât  această  singură  trăsătură  des¬ 
copere  restul,  lisus  Christos  este  cel,  pe  care  îl  priveşte  contra¬ 
zicerea  propriei  sale  naţiuni,  în  mijlocul  căreia  s’a  născut  şi  pe 

care  a  încărcat-o  de  binefaceri:  Voi  m’aţi  scăpat  de  contrazicerile 
poporului  meu.  Fiii  deveniţi  streini  s’au  lăpădat,  câtă  vreme  pă¬ 
gânii,  cari  n’au  fost  de  loc  instruiţi  de  cătră  profeţi,  m’au  aclamat 
de  îndată  ce  ei  au  auzit  vorbinduse  despre  mine.  Tu  m’ai  pus 
astfel  conducător  peste  popoare;  un  popor,  pe  care  nu-I  cuno¬ 
şteam,  îmi  slujeşte  mie;  Cât  pentru  fiii  cei  ingraţi  şi  fără  credinţă 
i-am  sfărâmat  pe  ei  şi  i-am  împrăştiat,  ca  pulberea  în  faţa  vân¬ 
tului,  ca  tina  drumului  i-am  sdrobit  pe  ei. 

Acesta  este  tabloul  naţiunii  iudaice,  împrăştiate,  dispreţuite, 
blestemate  în  toate  ţările,  pe  unde  o  aruncă  vântul. 

Pentruca  să  dăm  un  exemplu  despre  un  text,  în  care  putem 
cu  uşurinţă  să  observăm  pe  Christos,  vom  cita  următorul  din 
prorocul  Isaia  (IX,  7-8):  »Căci  un  copil  ni-s’a  născut,  un  fiu  ni*s’a 
dat  şi  domnie  este  pusă  pe  umerii  săi;  Şi  se  va  chemă  numele 
lui :  Minime,  Sfătuitor,  Dumnezeu,  Puternic,  Părinte  etern,  Domn 
al  păcii ;  Creşterea  domnirei  lui  şi  a  păcii  sale  nu  va  avea  capăt ; 

Pe  tronul  lui  David  şi  în  împărăţia  sa; 

Ca  să  o  întărească  şi  să  o  sprijinească; 

Cu  drept  si  cu  dreptate; 

De  acum  şi  pană  în  etern «. 

Este  lucru  de  tot  evident,  că  astfel  de  titluri,  chiar  ţinând 
socoteală  de  stilul  emfatic  întrebuinţat  îndecomun  în  Orient,  nu 
pot  conveni  unui  fiu  al  unui  neînsemnat  rege  iudeu. 

Nu  putem  admite,  că  Isaia  a  avut  imediat  în  vedere  Ape  Eze- 
chias,  rege  evlavios  şi  împodobit  cu  numeroase  virtuţi.  Insă  nu 
putem  pretinde  —  fără  a  micşoră  sistematic  expresiunile,  de  cari 
se  slujeşte  el,  că  ele  pot  —  în  mod  strict  să  se  raporteze  la  el. 
Nu  poate  cineva  zice  despre  Ezechias,  ca  va  purtă  domnia  sa 
pe  umerii  săi;  că  se  va  chemă  Dumnezeu ;  că  va  fi  cel  puternic 
prin  escelinţă;  că  el  va  fi  părintele  veacului  ce  va  să  fie,  adecă 
părintele  unei  durate  eterne ,  conform  cu  înţelesul  expresiunei 
ebraice.  Un  rege,  care  a  domnit  29  de  ani  şi  care  n’a  avut  decât 
un  fiu,  Manase,  care  îi  urmă  pe  tron  la  etatea  de  doisprezece 
ani,  nu  poate  să  fie  considerat  ca  un  Părinte,  care  a  trebuit  să 
lase  moştenitori  pentru  vecinicie  şi  care  să  fi  avut  o  donmire, 
care  să  se  compare  cu  eternitatea. 

Este  deci  lămurit,  că  unicul  fiu  de  rege,  de  care  vorbea  Isaia, 
nu  era  decât  icoana  unicului  fiu,  care  este  Dumnezeu  şi  a  căruia 
domnie  se  întinde  din  generaţiune  în  generaţiune,  asupra  tuturor 
popoarelor  din  lume,  până  la  sfârşitul  veacurilor. 

Crucea,  pe  care  el  a  purtat-o  pe  umerii  săi  a  fost  domnia 
sa,  căci  prin  jertfa  sa  a  devenit  el  răscumpărătorul  şi  mântuitorul 
lumei;  el  a  meritat  cu  toate  drepturile  numele  de  » minunat«;  în¬ 
văţătura  sa  a  făcut  din  el  Sfătuitorul  lumei;  minunile  sale  l-au 


proclamat  Dumnezeu;  Puterea  sa  intimă  s’a  descoperit  prin  în¬ 
vingerea,  pe  care  el  a  câştigat-o  asupra  păgânisrnului;  toate  vea¬ 
curile,  până  la  sfârşitul  lumii,  îl  vor  recunoaşte  de  părintele  lor; 
întreagă  religiunea  sa  se  resumă  în  acest  cuvânt:  Pe  pământ 
pace ,  între  oameni  bună  învoire  reciprocă. 

Christos  este  prea  limpede  zugrăvit  în  acest  pasagiu  din 
Isaia,  pentruca  să  mai  poată  cineva  să  se  îndoiască  de  înţelesul 
profetic,  ce  trebue  să-i  atribue. 

Ilie  Beleuţâ. 

EVENIMENTE  ACTUALE  DIN  BISERICA  CATOLICA. 

Osîndirea  Sillon-ului. 

XIII. 

Cercetarea  învinuirilor  aduse  Sillon-ului.  Multe  din  impută¬ 
rile  pe  care  Piu  X  Ie  aduce  silloniştilor  nu  se  găsesc  direct  în 
scrisul,  vorba  ori  activitatea  lor,  ci  sînt  scoase  pe  cale  de  inter¬ 
pretare.  Ba  încă  Piu  X  se  serveşte  de  judecăţile  altora  asupra 
Sillon-ului,  de  ceia  ce  duşmanii  silloniştilor  au  scris  despre  ei,  aşa 
că,  urmînd  această  metodă,  osînda  papală  nu-şi  poate  dovedi 
dreptatea  şi  temeinicia  ei.  Amicii  Sillon-u\u\  declară  că,  «dacă 
Piu  X  ar  fi  fost  mai  mult  la  curent  cu  viaţa  sillonistâ,  uşor  ar 
fi  putut  găsi  în  cuvîntările  lui  Marc  Sangnier  toate  învăţăturile 
vechi  ale  tradiţiunii,  pe  care  capul  Bisericii  iar  a  voit  să  le  îno- 
iască  cu  solemnitate». 

Să  cercetăm  cîteva  din  punctele  acuzării. 

1.  Sillon-u\  afirmă  necesitatea  unei  «emancipări  politice,  eco¬ 
nomice  şi  intelectuale»  a  publicului  francez  în  mijlocul  căruia  el 
lucrează.  De  aci  Piu  X  trage  încheierea  că  Sillon- ul  învaţă  că 
«autoritatea  şi  libertatea  sunt  incompatibile»  şi,  de  asemenea  «că 
supunerea  e  contrară  demnităţii  omeneşti». 

Greşala  e  evidentă.  Ea  trebuie  să  ne  mire  încă  şi  prin  faptul 
că  Piu  X  pe  de  o  parte  atribuie  Sillon- ului  această  ciudată  în¬ 
văţătură,  după  care  supunerea  ar  fi  contrară  demnităţii  omeneşti, 
iar  pe  de  altă  parte  nu  şovăieşte  a  declară  că  el  e  încredinţat 
de  supunerea  capilor  sillonişti,  de  şi  apreciază  cît  de  mare  e  sa¬ 
crificiul  pe  care  această  supunere  îl  impune.  E  atât  de  încre¬ 
dinţat  de  ea,  că  dinainte  îi  binecuvintează. 

2.  lată  o  contrazicere  mai  izbitoare: 

Papa  zice:  «Sillon-ul  pune  autoritatea  publică  mai  întâi  în 
popor»,  iar  în  altă  parte:  «Fără  îndoială,  Sillon- ul  derivă  din 
Dumnezeu  autoritatea  pe  care  el  o  pune  mai  întâi  în  popor, 
dar  în  aşa  chip,  încât  el  o  face  să  meargă  de  jos  în  sus».  Dar 

se  înţelege  că  dacă  Sillon- ui  derivă  autoritatea  dela  Dumnezeu, 
el  n’o  mai  pune  mai  întâi  în  popor. 

3.  Se  mai  impută  silloniştilor  că  ei  ar  fi  avut  gîndu!  să  se 
sustragă  de  sub  autoritatea  bisericii  pe  motivul  că  ei  nu  urmă¬ 
resc  decît  interese  de  ordine  lumească.  Afirmând  aceasta  însă, 
se  trece  peste  deciaraţiuniie  categorice  ale  lui  Sangnier,  care  într’o 
scrisoare  cătră  Episcopul  Delamaire,  spune  contrarul :  «Din  faptul 
că  Sillon- ul  e  o  mişcare  laică,  aşezată  pe  bază  lumească  şi  a 
cărei  scop  nu  e  mîntuirea  sufletelor,  ci  organizarea  afacerilor  pă- 
mînteşti,  nu  urmează,  de  sigur,  că  Sillon- ul  scapă  de  sub  auto¬ 
ritatea  religioasă  a  bisericii».1 

4.  Piu  X  declară  că  ar  fi  batjocură  pentru  sillonişti  a  crede 
că  mişcarea  lor  nu  ar  avea  de  scop  decît  emanciparea  claselor 
lucrătoare. 

Spunînd  aceasta  însă  pare  că  Papa  Piu  ar  socoti  lucru  de 
prea  puţin  preţ  a  face  ca  dreptatea  să  domnească  în  societate 
şi  că  creştinii  ar  trebui  să  lase  necredincioşilor  grija  de  a  repară 
aceste  «mizerii  nemeritate»,  cum  numea  Leon  XIII  suferinţele 
claselor  de  jos!  Dacă,  după  învăţătura  creştină,  prima  datorie 
a  oricărui  om  e  de  a  face  bine,  asta  înseamnă  deja  că  viaţa 
noastră  trebuie  întrebuinţată  în  căutarea  unui  leac  definitiv  îm¬ 
potriva  nedreptăţii  şi  a  răului.  Vie  împărăţia  ta!  Dealtfel  sillo- 
niştii  n’au  încetat  de  a  afirmă  că  scopul  lor  eră  numai  de  ordin 
pămîntesc.2 

5.  Piu  X  se  ocupă  şi  de  ideile  sociale  şi  politice  ale  Sillon- 
ului  şi  comite  greşeli  noue.  El  spune  că  «silloniştii  îşi  iau  ca 
ideal  nivelarea  claselor»,  în  timp  ce  Marc  Sangnier  susţine  tocmai 
contrarul:  «Democraţia  nu  suprimă  de  loc  autoritatea.  Dimpo¬ 
trivă,  ea  o  asigură  şi  întăreşte...»3  «Dacă  cineva  pretinde  că  de¬ 
mocraţia  e  cîrmuirea  poporului  de  mulţimea  neorganizată  şi  ires¬ 
ponsabilă,  atunci  ea  nu  se  deosebeşte  de  demagogia  anarhică  şi, 
prin  urmare,  e  nu  numai  funestă,  ci  şi  imposibilă.»1  Pentru 
aceasta  e  fals  a  afirmă,  cum  face  Piu  X,  că  Sillon- ul  suprimă 
autoritatea,5 

6.  Tot  atît  de  neadevărat  e  cînd  se  susţine  că  silloniştii  ar 
fi  vrut  să  întemeieze  o  civilizaţiune  diferită  de  civilizaţiunea 
creştină. 

Dar  care  societate  creştină  eră  ameninţată  de  Sillon?  Poate 
capitalismul  de  azi?  Apoi  atunci  ar  însemnă  că  civilizaţiunea 
creştină  e  întrupată  în  societatea  capitalistă  din  vremea  noastră. 

1  Sangnier:  Plus  grund  Sillon,  p.  294. 

-  Cle'ricalisme  et  Democraţie,  discurs  al  lui  Sangnier  la  Limoges  în  1907. 

a  Sangnier:  Plus  grund  Sillon,  p.  28. 

*  Le  Sillon,  Esprit  et  Me'thodes,  p.  18,  nota  1. 

s  Vezi  La  Luite  pour  la  Democraţie,  p.  55, 


—  215 


Mai  pe  dreptul  se  poate  afirmă  însă  că  societatea  de  azi  are  mult 
păgînism  şi  că  ea  trebuie  înlocuită  de  o  stare  mai  frăţească,  înte¬ 
meiată  pe  principiile  creştine. 

Tocmai  din  acestea  se  vede  că  biserica  catolică  stă  de  partea 
societăţii  bogate  şi  că  de  asta  îşi  perde  încrederea  maselor  po¬ 
pulare. 

7.  Falsă  e  şi  acuzarea  adusă  silloniştilor  că  ei  profesează 
un  exclusivism  republican.  Cînd  un  autor  a  scris:  «regimul  re¬ 
publican  e  condiţiunea  necesară  a  oricărui  progres  politic,  eco¬ 
nomic  şi  social,»  organul  sillonist  Eveil  democratique  (29  Maiu 
1910)  l-a  desaprobat  cu  hotărîre. 

8.  Nu  e  mai  mult  temei  cînd  se  acuză  Sillon-ul  de  lipsă 
de  încredere  faţă  de  ierarhie,  iar  membrii  săi  de  abateri  disci¬ 
plinare. 

în  biserica  catolică  dacă  eşti  reacţionar  şi  retrograd,  refractar 
oricărui  curent  nou,  poţi  să-ţi  permiţi  multe,  căci  ţi-se  tolerează. 
Astfel  sunt  ziarele  dreptei  catolice,  Autorite,  Libre  Parole  şi  Action 
frangaise,  care  atacă  zgomotos  şi  cu  grosolănie  pe  unii  prelaţi 
şi  totuşi,  dacă  sunt  reacţionare,  li-se  trece,  nu  li-se  impută  «ne¬ 
încredere  faţă  de  ierarhie»  şi  «abateri  disciplinare.»  Se  impută 
însă  acestea  silloniştilor,  care  totdeauna  au  fost  mult  mai  res¬ 
pectuoşi  faţă  de  autoritatea  bisericească,  avînd  numai  păcatul  că, 
din  punct  de  vedere  politic,  nu  urmează  direcţiunea  bisericii  ca¬ 
tolice.  Ba  încă,  ca  chestiune  de  respect  şi  disciplină,  unii  le-au 
adus  imputarea  că  ei  prea  au  ţinut  seamă  de  condamnările  care 
le-au  venit  din  partea  episcopilor.1 

9.  Neadevărat  se  afirmă,  de  asemenea,  că  Sillon- ul  leagă 
biserica  de  un  partid  politic. 

Marc  Sangnier  totdeauna  a  afirmat  contrarul,2  numai  că  Piu 
X  confundă  într’una  partea  lumească  cu  cea  spirituală. 

In  fapt  cei  afiliaţi  la  partide  politice  sunt  tocmai  plăcuţii 
Papii  de  la  Action  frangaise.  Despre  ei  scria  Correspondance 
Naţionale  a  doua  zi  după  osîndirea  Sillon- ului :  «Cum  să  nu  re¬ 
cunoşti  că  numai  doctrina  regalistă  răspunde  condiţiunilor  fixate 
de  Piu  X». 

lată  ce  înseamnă  a  alătură  biserica  la  un  partid  politic.  Dar, 
de  sigur,  sub  domnia  lui  Piu  X  reacţionarii  au  toate  drepturile. 

10.  Piu  X  mai  încurcă  şi  chestiunea  colaborării  Sillon- ului 
cu  necatolicii,  căci,  dacă  lucrezi  împreună  cu  cineva  în  partea 
principiilor  care  te  unesc,  nu  urmează  că  te  vei  lepădă  de  prin- 

1  Revue  Moderniste  Internationale ,  ianuariu  1911,  p,  12. 

-  Să  se  vadă,  de  exemplu,  Plus  grand  Sillon,  p.  120  şi  următoarele  :  CUricalisme 
et  Democratic ;  şi  răspunsul  lui  Sangnier  la  ancheta  lui  Mercure  de  France  asupra 
Chestiunii  religioase. 

cipiile  care  te  despart,  şi  că  şi  în  partea  aceia  vei  lucră  împre¬ 
ună  cu  el. 

Se  impută  silloniştilor  porniri  protestante,  pentrucă  în  unele 
împrejurări  au  fost  alături  de  protestanţi.  Dar  nu  se  poate  oare 
să  lucrezi  împreună  cu  alţii  în  unele  materii  fără  a  renunţă  la 
propriile  tale  vederi? 

II.  Pentru  Sillon,  mai  spune  Papa,  «orice  inegalitate  de  con- 
diţiune  e  o  nedreptate  sau,  cel  puţin,  o  mai  mică  dreptate».  Dar 
e  sigur  că  în  această  chestiune  tocmai  Sillon- ul  e  cel  cu  drep¬ 
tatea,  pentrucă  el  e  de  acord  cu  bărbaţi  ca  Sf.  Vasile,  Sf.  Iacob, 
Sf.  Ambrozie,  care  iau  în  mînă  cauza  săracilor  şi  combat  pe 
bogaţii  nesimţitori.  Puţină  examinare  ajunge  pentru  a  te  convinge 
că  biserica  catolică  s’a  aruncat  în  braţele  bogaţilor,  a  puternicilor 
şi  a  conservatorilor.  Din  cauza  aceasta  a  osîndit  ea  Sillon- ul, 
cel  mai  interesant  produs  al  spiritului  catolic  pe  terenul  social; 
din  cauza  aceasta,  măcar  că  impută  Sillon-i\\m  că  nu  stă  pe  bază 
confesională,  tolerează  totuş  acelaş  fapt  la  progresişti  şi  la  Actioti 
francaise  şi,  pe  lîngă  toate,  se  mai  pune  în  contrazicere  şi  cu 
Leon  XIII  care  scria  cătră  Monseniorul  Fava  (22  Iunie  1890)  că 
«în  urmărirea  binelui,  fie  individual,  fie  mai  cu  seamă  social, 
trebuie  să  ştî  să  capeţi  concursul  tuturor  oamenilor  cinstiţi». 

«Şi,  într’adevăr,  cel  mai  bun  chip  de  a  înţelege  spiritul  şi 
motivele  osîndei  Sillon- ului  e  o  comparaţiune  cu  Action  francaise. 
Această  ligă  face,  ca  şi  Sillon- ul,  o  operă  politică,  pe  un  teren 
laic  şi  neconfesional.  Conducătorii  săi,  Jules  Lemaître  şi  Maurras, 
nu  sînt  oameni  cu  credinţă  în  Dumnezeu.  Dar  situaţiunea  e  alta : 
Action  frangaise  alătură  religiunea  la  partidul  regalist,  şi  ateii  din 
acest  grup  se  proclamă  «romani»,  ceia  ce  scîrbeşte  pe  credin¬ 
cioşii  sinceri.  Mai  mult,  Action  francaise  are  spirit  anticreştin, 
pentrucă  pune  interesul  naţional  mai  pre  sus  de  adevăr  şi  drep¬ 
tate,  şi  admite  întrebuinţarea  tuturor  mijloacelor.1  Totuş  cel 
osîndit  e  Sillon- ul !  De  ce  oare  ? 

«Din  cauză  că  Sillon- ul  e  un  product  al  spiritului  modern 
şi  al  celui  creştin,  şi  că  biserica  oficială  e  indiferentă  cătră  cel 
dintâi  şi  duşmănoasă  cătră  cel  de  al  doilea;  în  timp  ce  Action 
francaise ,  reacţionară  din  principiu,  nu  putea  de  cît  să  placă  lui 
Piu  X.  Din  cauză,  apoi,  că  Monseniorul  Benigni,  mîna  dreaptă 
şi  instigatorul  tuturor  actelor  Sfîntului  Părinte,  e  corespondentul 
roman  al  ziarului  Action  francaise ,  în  care  el  scrie  sub  numele 
Aventino,  De  asemenea,  pentrucă  puţin  le  pasă  conducătorilor 
de  azi  ai  bisericii  dacă  trăieşti  cum  se  cuvine  unui  catolic  şi  om 
de  bine,  dar  nu  vrei  să  dai  bisericii  o  situaţiune  politică  privi - 


1  Aceasta  se  poate  documenta  uşor  prin  cîtaţiuni.  Sâ  se  vadă  lucrările  abaţilor 
Lugan,  Jules  şi  Pierre. 

legiată.  Pentrucă,  pentru  aceşti  conducători,  religiunea  nu  e  decât 
un  pretext  şi  un  mijloc,  şi  pentrucă,  înainte  de  toate,  ei  caută 
stăpânirea  pământească  pe  care  Action  frangaise  vrea  să  le-o 
asigure.  Pentrucă,  din  motive  politice  şi  din  cauza  temperamen¬ 
tului  său,  Piu  X  urăşte  republica.  In  sfîrşit,  pentrucă  Action  fran¬ 
gaise  e  bogată,  iar  S>illon-n\  e  sărac,  şi  banul  e  regele  Vatica¬ 
nului;  pentrucă  duşmanii  S/Z/p/z-ului  sînt  fără  scrupule,  căci  de 
patru  ani  ei  se  muncesc  pe  lîngă  Papă  să  calomnieze  Si/lon-u\ 
şi  sa  introducă  minciuna  că  silloniştii  sînt  eterodocşi;  în  timp  ce 
Sangnier  şi  amicii  săi,  fiind  prea  scrupuloşi,  n’au  voit  niciodată 
să  se  facă  denunţătorii,  chiar  motivaţi,  ai  unor  indivizi  murdari». 

(Va  urmă).  Arhim.  I.  Scriban. 

MIŞCAREA  LITERARĂ. 

Din  istoria  vieţii  monahale  se  chiamă  cu  modestie  lucrarea  de 
116  pag.  a  părintelui  arhimandrit  V.  Puiu,  directorul  seminarului  din  Galaţi. 
Este  rodul  preţios  al  nobilei  silinţe  de  a  folosi  bisericei  sale  prin  muncă 
stăruitoare  şi  cu  condeiul  în  toate  direcţiile.  Cartea  e  scrisă  frumos,  cu 
«dorinţa  de  a  înlătură,  fie  şi  numai  în  parte,  cunoştinţele  greşite,  şi  de  aici 
convingerile  false  ce  au  unii,  formate  în  mod  superficial  despre  monahism 
şi  rostul  său  în  vieaţa  creştină...  Noi  în  deosebi  nu  cunoaştem  rostul 
acestui  fel  de  vieaţă,  pentrucă  nu  ştim  cauzele  cari  i-au  dat  naştere,  nici 
fazele  prin  cari  a  trecut  în  cursul  veacurilor,  nici  serviciile  pe  cari  le-a 
adus  cândva  şi  le-ar  mai  putea  aduce  societăţii  omeneşti.  De  aici  unii 
judecându-1  numai  după  faza  critică  în  care  se  găseşte  întrun  moment 
dat  şi  în  deosebi  astăzi,  îl  condamnă  ca  pe  o  formă  de  instituţie,  ce  de 
mult  şi-ar  fi  ajuns  scopul».  Acesta  e  indemnu!  pentru  care  dau  în  cele 
următoare  şi  eu  cuprinsul  cărţii. 

Monahismul  e  o  instituţie  izvorîtă  din  o  necesitate  psihologică  şi 
socială  şi  ca  atare  el  se  găseşte  aproape  în  toate  religiuniie  şi  la  toate 
popoarele,  într’o  formă  mai  desvoltată  ori  mai  restrânsă,  căci  omul  prin 
însăşi  firea  sa  poate  avea  inclinare  cătră  un  fel  de  vieaţă  superioară,  mai 
curată  şi  mai  ideală,  în  care  sufletul  să  întreţină  relaţiuni  mai  strânse  cu 
divinitatea.  Dar  adevăratul  monahism  cu  înfăţişare  superioară,  cu  principii 
înalte  şi  rodnic  în  mari  bunuri  sufleteşti,  l-a  creat  numai  biserica  creştină 
ca  să  fie  o  pepinieră  unde  să  se  desvoalte  cunoştinţele  şi  practicele  unei 
vieţi  morale  alese,  unei  vieţi  creştine  superioare,  izvorîte  din  legile  şi  sfa¬ 
turile  ce  creştinismul  prezintă  omenirei  pentru  binele  ei  etern  (pag.  4). 

Urmele  vieţii  monastice,  pe  cari  le  găsim  în  diferitele  retigiuni  îna¬ 
inte  de  creştinism,  nu  au  avut  influenţă  asupra  monahismului  creştin,  nici 
n'au  imprimat  acestui  fel  de  vieaţă  decât  chipul  de  organizare  după  ideile 
religioase  respective.  In  brahmanism,  a  cărui  morală  se  caracterizează  prin 
ascetism  contemplativ,  in  practică  mai  mult  fizic  decât  moral,  vieaţa  mo- 

nastică  a  fost  determinată  de  dispoziţia  legii,  pe  urma  căreia  brahmanul, 
când  îmbătrânea  având  nepoţi,  trebuia  să  se  retragă  în  pădure,  cu  sau 
fără  femee,  trăind  în  asceză,  în  sărăcie  şi  în  înfrânare  absolută.  Din  acest 
fel  de  vieafă  apoi  preoţii  puţini  culţi  au  creat  vieaţa  monastică  cu  asceză 
aspră.  In  buddhism  instituţia  monahismului  îşi  are  originea  şi  puterea  de 
desvoltare  în  fondul  dogmatic  al  acestei  religii.  Autorul,  prin  înfăţişarea 
doctrinei  buddhiste  şi  a  organizării  monahismului  buddhist  arată  oarecari 
analogii  cu  monahismul  creştin,  dar  şi  aceste  sunt  numai  de  natură  for¬ 
mală  şi  nici  decum  nu  de  fond,  căci  lipseşte  dela  bază  idealul  nobil  pe 
care  se  întemeiază  monahismul  creştin. 

Evreii  încă  n’au  fost  străini  de  vieaţa  ascetică.  Samuii,  apoi  Elie  şi 
ucenicul  său  Eliseu  şi  aproape  de  ivirea  creştinismului  loan  Botezătorul, 
au  trăit  ca  adevăraţi  pustnici.  Erau  şi  grupuri  ascetice:  Esseii,  Ebioniţii, 
chiar  Le  viţii  în  oarecare  măsură  duceau  o  vieaţă  monastică,  iar  după  Chr. 
se  găsesc  în  Egipet  Terapeuţii.  La  Greci,  a  căror  filozofie  de  viaţă  eră 
«fericirea  pământească  e  un  bine  suprem»  şi  mai  fiind  ei  şi  izolaţi  de  in¬ 
fluenţa  puternică  a  religiunilor  orientale,  viaţa  monastică  s’a  desvoltat  mai 
puţin.  Cu  atât  mai  puţin  se  găsesc  urme  la  Romani,  cari  divinizau  vir¬ 
tuţile  practice  şi  la  cari  în  instituţia  vestalelor  nu  se  găseşte  o  instituţie 
monahală. 

In  mohamedanism,  deşi  acesta  condamnă  vieaţa  monastică  ca  pe  o 
«scornire  a  discipolilor  lui  Isus»,  totuşi  nu  e  altă  religie  păgână,  care  să 

fi  dat  atâţia  monahi  ca  islamul.  Monahismul  musulman  însă  nu  e  decât 

o  adoptare  a  preceptelor  coranului  şi  a  moravurilor  arabe  la  monahismul 
creştin,  mai  vechiu.  E  interesantă  expunerea  despre  cum  se  nasc  asocia¬ 
ţi  unile  monastice,  cum  se  câştigă  dreptul  de  fundator  şi  cum  se  face  in¬ 

trarea  în  ordinele  monahale,  a  căror  infiuinţă  asupra  maselor  poporale 
a  scăzut  aproape  total,  mai  susţinându-se  doară  la  fanaticii  din  Siria, 
Arabia  şi  Africa. 

Monahismul  creştin  e  tratat  mai  in  amănunte.  Se  arată  cauzele  cari 
i-au  dat  naştere  şi  principiile,  pe  cari  se  întemeiază  şi  cari  sunt  cele  trei 
sfaturi  evangelice:  Practicarea  sărăciei  de  bunăvoie,  a  castităţii  feciorel¬ 
nice  şi  supunerea  de  bunăvoie  la  un  conducător  spiritual.  începutul  şi-l 
ia  monahismul  creştin  tocmai  din  vieaţa  însăşi  a  întemeietorului  creştinis¬ 
mului,  a  Domnului  Iisus  Christos  şi  se  continuă  prin  viaţa  apostolilor, 
consolidându  se  şi  desvoltându-se  cu  trecerea  vremii  din  veac  în  veac, 
fără  a  avea  însă  o  organizaţie  specială  şi  mai  amănunţită,  până  ce  Sf. 
Vasile  cel  Mare  il  organizează  în  sensul,  ca  să  fie  o  filozofie  creştină, 
care  să  aducă  monahilor  mântuire,  dar  şi  lumei  folos.  Se  expune  de 
aproape  rânduiala  tunderii  în  monahism,  ocupaţiunile  monahilor,  se  în¬ 
drumă  la  legiuirile  canonice  pentru  monahism  după  Pidalion,  în  baza 
cărora  s’a  regulamentat  monahismul  fiecărei  biserici  naţionale  din  biserica 
ortodoxă.  Şi  în  urmă  se  dau  desluşiri  asupra  intrării  monahilor  în  ierarhia 
bisericească. 

In  apus,  ideia  monahismului  a  venit  dinspre  răsărit,  a  fost  adusă  de 
un  episcop  Eusebiu  (362),  dar  a  pătruns  cu  greu,  opunândui-se  şi  natura 
şi  cultura.  Totuşi  pe  la  529  i-se  dă  organizaţie  asemănătoare  cu  cea  din 
răsărit  a  s.  Vasile  şi  de  aici  se  desvoaltă  treptat,  însă  cu  totul  în  altă  di¬ 
recţie  şi  agitat  de  alte  scopuri  decât  în  răsărit,  prefăcându-se  în  «cea  mai 
bună  armă  de  cucerire  politică»  în  mâna  episcopului  roman  şi  slujind 
diferitelor  scopuri  mai  mult  sau  mai  puţin  ideale  urmărite  de  biserica 
apuseană  (p.  83). 

In  partea  a  IlI-a  a  lucrării  se  dau  spicuiri  din  istoria  monahismului 
popoarelor  ortodoxe,  afară  de  Români.  Aşa,  despre  monahismul  patriar¬ 
hatului  de  Constantinopoi,  al  Antiohiei,  al  Ierusalimului,  despre  monahii 
din  muntele  Sinai,  care  are  o  deosebită  însemnătate  istorică,  despre  mo¬ 
nahismul  grec,  care  în  trecut  prin  o  activitate  întinsă  reprezenta  chiar  în¬ 
treaga  biserică  ortodoxă,  la  Bulgari,  la  Sârbi,  în  Rusia,  tara  în  care  mona¬ 
hismul  ortodox  se  găseşte  mai  răspândit  şi  organizat  cu  multe  legiuni  şi 
în  fine  se  vorbeşte  despre  muntele  Athos  (muntele  sfânt),  unde  afară  de 
Greci,  au  atâtea  naţionalităţi  monăstiri  şi  călugări  ce  duc  o  vieaţă  adânc 
cucernică,  cu  binefăcătoare  influinţă  culturală  şi  literară.  De  aici  a  venit 
în  ţările  române  sf.  Nicodem,  întemeietorul  celor  dintâi  mănăstiri  în  Ro¬ 
mânia. 

întreaga  lucrare  e  o  tratare  mai  mult  sumară,  uneori  şi  cu  oarecare 
bogăţie  de  amănunte  a  monahismului  diferitelor  religiuni  şi  popoare, 
afară  de  monahismul  la  Români,  despre  care  suntem  în  drept  să  aşteptăm 
şi  nădăjduim  că  nu  înzadar,  dela  păr.  arh.  V.  Puiu  un  tratat,  care  să 
realizeze  scopul  cu  care  s’a  scris  cea  de  acum.  p.  nu 

Dt.  Nicolae  Brînseu:  Chestii  contimporane.  Vulcan  1910.  Preţul  1 
cor.  pag.  58. 

Această  broşură  e  compusă  din  6  articole,  pe  cari  Ie-a  scris  au¬ 
torul  mai  anii  trecuţi  prin  «Progresul»,  «Unirea»  şi  «Răvaşul».  Articolele 
tratează  după  cuvintele  autorului  «chestiuni  actuale,  serioase  şi  naţio¬ 
nale»,  ceeace  mă  îndeamnă  să  dau  o  scurtă  dare  de  seamă  despre  con¬ 
ţinutul  lor.  Mai  este  încă  un  motiv  pentru  care  fac  acest  lucru,  anume 
faptul,  că  venitul  curat  al  cărţii  e  destinat  în  favorul  edificării  unei  şcoli 
a  neamului  la  poalele  «Castelului  din  Carpaţî»  pentru  comunele  Coro- 
eşteni-Vulcan  din  ţara  istorică  a  Haţegului. 

Articolul  întâi  vorbeşte  despre  lipsa  de  credinţă,  care  se  manifes¬ 
tează  şi  la  noi  sub  aceleaşi  forme  ca  şi  la  alte  popoare.  învăţaţii  nea¬ 
mului  nostru,  cum  e  dl  lorga  şi  alţii,  se  văd  îndemnaţi  de  a  ne  îndemnă 
«să  respectăm  biserica  veche»,  şi  anume  «biserica  cu  fiinţă  şi  formă  de 
origine  supranaturală»  pentrucă  biserica  a  fost  paladiul  vieţii  noastre. 

în  articolul  a!  doilea  şi  al  treilea  —  adresate  în  formă  de  epistole 
unui  student  universitar,  documentează  că  niciodată  nu  se  va  putea  află 
o  morală  superioară  moralei  creştine.  Pe  temeiul  hipotezei  lui  Darvin 
şi  a  altora,  nu  se  va  putea  clădi  o  astfel  de  morală,  care  să  fericească 

omenimea.  Combate  clar  pe  ceice  voiesc  să  documenteze  existenta  unui 
contrast  între  credinţă  şi  ştiinţă,  relevând  faptul  că  «toţi  învăţaţii  ade¬ 
văraţi  au  fost  oameni  religioşi.»  Morala  creştină  şi  credinţa  creştină  fe¬ 
ricesc  omenimea  şi  au  însuşirea  —  numai  lor  proprie  —  că  tot  omul 
poate  trăi  după  principiile  lor,  ceeace  au  recunoscut  chiar  şi  duşmanii 
creştinismului. 

Controversarea  minunilor  nu  detrage  nimic  din  valoarea  creştinis¬ 
mului,  căci  «religia  creştină  sau  a  fost  întemeiată  şi  lăţită  prin  minuni,  şi 
atunci  e  de  origine  supranaturala,  sau  nu,  şi  atunci  asta  e  minunea  cea 
mai  mare !»  (pag.  27  diiema  cunoscută  a  fericitului  Augustin). 

In  articolul  al  IV-Iea,  tratând  aceiaş  materie,  emite  unele  păreri  asupra 
lucrării  «Religie  şi  Ştiinţă»  a  regretatului  român  ortodox  Alexandru  Mo- 
csonyi.  Reflexiunile  ce  le  face  asupra  acestei  lucrări  —  care  ar  trebui 
să  fie  cetită  de  cât  mai  mulţi  —  sunt  juste  şi  de  acord  cu  părerile  ce  le-au 
spus  şi  alţii  în  această  chestiune.  Autorul  delătură  unele  nedumeriri  ale 
cărţii  ilustrului  bărbat  Mocsonyi,  de  caie  prelatul  D.  Commer,  profesor 
universitar  in  Viena,  s'a  bucurat  auzind  că  e  român  ortodox  şi  i-a  apre¬ 
ciat  cartea  foarte  favorabil. 

In  al  cincelea  articol  respinge  utiele  păreri  darviniste  şi  materialiste, 
cu  argumente  cunoscute  însă  puternice.  Combate  părerile  lui  Haeckel, 
cari  şi  !a  noi  şi-au  făcut  drum  în  timpul  din  urmă  prin  Drul  Thiron  dela 
universitatea  din  Iaşi. 

Articolul  final  tratează  o  chestiune  foarte  însemnată  şi  totdeauna 
actuală,  chestia  sexuală.  Relevează  adevărul  îndeobşte  recunoscut,  că 
vieaţa  creştină  curată  şi  adevărată  este  numai  în  castitate  deplină  în  afară 
de  legăturile  căsătoriei. 

Toate  celelate  păreri,  cari  nu  concordează  cu  acest  adevăr,  trebue 
combătute.  Reforma  familiei  şi  a  creşterii  religioase  a  tinerimii  să  ne  fie  deci 
o  datorinţă  care  trebue  împlinită.  La  finea  acestui  articol  tratează  apoi 
autorul  pe  scurt  şi  despre  celibat,  întru  cât  este  o  chestiune  sexuală  şi 
între  altele  spune  că  «biserica  orientală  a  fost  cu  mult  mai  practică,  ca 
cea  apuseană,  când  celibatul  nu  l-a  făcut  obligător  pentru  toţi  preoţii»  (57). 

Fiind  prin  urmare  conţinutul  cărţii  actual,  cartea  se  recomandă  nu 
numai  candidaţilor  de  preoţie  (cari  pot  găsi  izvoare  bogate  într’ânsa),  dar 
în  aceiaşi  măsură  şi  universitarilor  români  şi  celor  ce  au  de  gând  să  apere 
interesele  noastre  şi  în  generai  intelectualilor  noştri,  căci  se  vor  întări  îu 
credinţa  lor  creştină. 

N.  Mihulin:  « Lupta  contra  alcoolului  şi  Ordinul  Bunilor  Templieri». 
Arad,  1910.  Preţul  10  fileri. 

In  această  broşură  de  16  pagini  găsim  învăţături  folositoare  în  ce 
priveşte  stricăciunea  ce  o  aduce  alcoolul  omenimu  şi  mijloacele  de  luptă 
împotriva  acestui  duşman  periculos.  Despre  urmările  rele  şi  mijloacele 
de  combatere  a  alcoolismului  s’a  amintit  la  noi  şi  se  aminteşte  încă  şi  azi. 
Cu  toate  acestea,  cu  mică  excepţie  presa  noastră  de  ordinul  «Bunilor 

Templieri»  şi  însemnătatea  lui  nu  s’a  ocupat  în  măsura  cuvenită.  Vezi 
Doamne,  acesta  cere  abstinenţă  dela  beuturile  spirtuoase,  ceeace  pentru 
cei  mai  mulţi  e  de  neînchipuit. 

Şi  n'ar  trebui  să  fie  aşa,  pentrucă  ordinul  acesta,  se  foloseşte  de 
mijloace  creştineşti  întru  ajungerea  scopului  său.  Credinţa,  nădejdea  şi 
dragostea  sunt  deviza  lui.  Conducătorii  poporului  au  deci  datorinţa  să 
răspândească  ideile  ordinului  în  sânul  poporului,  dar  premergând  cu 
exemplu,  căci  la  dincontră  înzadar  aşteptăm  ca  ţăranul  să  nu  creadă,  că 
alcoolul  e  dătător  de  vieaţă  şi  să  se  lapede  de  ei.  Cuvine-se  ca  mai  întâi 
preotul  să  lupte  împotriva  acestui  şarpe  veninos,  care  muşcă  şi  voieşte  să 
omoare  trupul  şi  sufletul  vieţii  noastre.  Oh.  Comşa. 

Arhiin.  V.  Puiu  :  Mănăstirile  de  călugăriţe.  Bucureşti,  1910.  Preţul 
50  bani.  Ne  dă  o  schiţă  istorică  despre  începuturile  vieţii  monahale  a 
femeilor  şi  despre  regalele  ei  cum  au  fost  stabilite  si  susţinute  până  azi 
în  biserica  ortodoxă.  Foarte  frumoase  sunt  învăţăturile  cuvioasei  Singli- 
tichia,  din  cari  reţinem  următoarele  cuvinte:  «Multă  muncă  şi  greutăţi 
stau  înaintea  celorce  vin  cătră  Domnul ;  dar  de  aceea  îi  şi  aşteaptă  ne¬ 
pusă  bucurie.  Ceice  doresc  să  aprindă  foc,  întâi  se  îneacă  cu  fum  şi  lă¬ 
crămează,  dar  pe  urmă  dobândesc  ce  le  trebue;  aşa  şi  noi  trebue  să 
aprindem  în  noi  focul  prin  lacrimi  şi  muncă».  Asupra  altei  scrieri  a  au¬ 
torului,  tot  despre  monahism,  vezi  mai  sus. 

Dr  1.  Litpaş,  protopopul  Sâliştei,  a  început  să  publice  o  biblio¬ 
tecă  pentru  popor,  sub  titlul  * Biblioteca  Şaguna »,  care  va  cuprinde  scurte 
lucrări  religioase-morale.  Nr.  1  al  acestei  publicaţii  aduce  cuvântarea 
părintelui  protopop  Dr.  Lupaş  despre  « însemnătatea  bisericii »,  pe  care  a 
ţinut-o  în  catedrala  din  Sibiiu. 

Dr.  Lasar  lacob :  Căsătoria  a  doua  a  preoţilor.  Chestiune  de 
drept  canonic.  Arad,  1911.  Preţul  1  cor.  De  vânzare  la  Librăria  diece¬ 
zană  din  Arad.  Vom  reveni 

In  Biblioteca  Societăţii  «Steaua»,  editura  Librăriei  C.  Sfetea,  au 
apărut,  â  20  bani  exemplarul,  următoarele  cărticele:  Nr.  21.  Cântece  voi¬ 
niceşti  şi  ostăşeşti  de  3  învăţători.  Nr.  22.  Amintiri  şi  Schiţe  de  Em. 
Oărleanu.  Nr.  23.  Povestirile  lui  Moş  Iftimie  tiărobor  de  N.  Rădulescu 
Niger.  Nr.  24.  Din  Legendele  Neamului  Hohenzollern  de  St.  O.  losif.  Nr. 
25.  Flori  şi  Poveşti  de  I.  Dragoslav. 

In  «Biblioteca  pentru  toţi»  au  mai  apărut:  Nr.  600  Tradiţii  şi  le¬ 
gende  populare  de  Ovid  Densuşianu.  Nr.  629  Nuvele  de  F.  W,  Dosto 
iewski,  traduse  de  B.  Marian. 

CRONICĂ  BISERICEASCĂ-CULTURALÂ. 


Seminar  episcopesc.  Preasfinţitul  Pă¬ 
rinte  Miron  dela  Caransebeş  a  făcut  o  caldă 
chiemare  într’ajutor  a  obştei  româneşti  or¬ 
todoxe  din  eparhia  Sa  şi  de  ori  unde,  pentru 
a  se  aduna  banii  trebuitori  la  zidirea  unui 
seminar  episcopesc,  cea  mai  arzătoare  lipsă 
a  diecezei  Sale.  Puterea  convingătoare  a 
apelului  a  răscolit  adânc  sufletele  tuturor 
celor  dornici  de  o  schimbare  în  spre  mai 
bine  a  stărilor  noastre  aşa  de  năcăjite. 
Inimile  s’au  pătruns  de  necezitatea  de  a  se 
duce  la  bună  izbândă  această  cauză,  de  o 
covârşitoare  înriurire  binefăcătoare  asupra 
unei  însămnate  părţi  a  credincioşilor  bise- 
ricei  noastre.  Şi  odată  inimile  înduplecate 
se  vor  deschide  —  după  îndreptăţită  aştep¬ 
tare  a  bunului  părinte,  -  şi  pungile  tuturor 
celor  buni  ai  noştri  cari  pot  da  mână  de 
ajutor.  Ne  rugăm  şi  noi  lui  Dumnezeu  să 
ajute  cauzei,  pentru-ca  înfăptuit  seminarul 
acolo,  să  ne  întoarcem  gândurile  spre  Sibiiu 
al  cărui  aşezământ  cu  aceiaş  menire  ase¬ 
menea  aşteaptă  o  grabnică  rezolvire. 

* 

Un  nou  aşezământ  cultural  se  va 

înălţa  la  Arad.  După  sbuciumate  frămân¬ 
tări,  cari  uneori  nu  erau  lipsite  de  partea 
lor  îngrijitoare,  în  sfârşit  s’a  ajuns  la  de¬ 
plină  înţelegere  între  Reuniunea  femeilor 
din  Arad  şi  Veneratul  Consistor  diecezan 
şi  astfel  şcoala  română  de  fete  cu  internat 
va  fi  un  fapt  împlinit.  Cum  Reuniunea  fe¬ 
meilor  a  cedat  toate  drepturile  Veneratului 
Consistor,  şcoala  noauâ  va  înzestra  fetele 
ţinutului  nu  numai  cu  o  cultură  naţională,  ci 
totodată  şi  cu  educaţie  religioasă  temeinică. 
* 

Formele  externe  ale  cultului  Dum¬ 
nezeiesc  e  titlul  unui  frumos  studiu,  ce 
publică  părintele  protopop  Vasilie  Duma 
în  «Telegraful  Român*  în  câţiva  numeri 
consecutivi.  Scopul  studiului  e  de  a  do¬ 
vedi,  că  cel  mai  perfect  cult  religios  este 
cultul  creştinesc,  adecă  formele  externe 
prin  cari  creştinii  îşi  manifestează  adora* 
ţittnea  lor  faţă  cu  Dumnezeu.  Centrul  cul¬ 
tului,  al  tuturor  acţiunilor  religioase  externe 
este  j erija ,  ca  eflux  al  evlaviei  şi  credinţei 
religioase,  prin  care  se  recunoaşte  maie¬ 
statea  şi  stăpânirea  absolută  a  lui  Dum¬ 
nezeu  şi  se  arată  atârnarea  şi  supunerea 


totală  a  omului  faţă  cu  Dumnezeu.  Teza 
fiind  dovedirea,  că  jertfa  creştinilor  e  ade¬ 
vărata  jertfă  bineplăcută  lui  Dumnezeu  şi 
prin  aceasta  adeverirea,  că  formele  cultului 
divin  creştin  sunt  cele  mai  sublime  şi  mai 
perfecte,  studiul  se  ocupă  cu  jertfa  în  înţele¬ 
sul  propriu,  adecă  aducerea  unui  dar,  şi  jertfa 
în  înţelesul  impropriu  sau  figurat,  sub  care 
se  înţelege  practicarea  virtuţilor,  cu  intenţia 
directă  de  a  cinsti  pe  Dumnezeu.  Se  arată 
apoi  că  începutul  şi  originea  jertfei  se  gă¬ 
seşte  în  legea  firească  (natura  omenească), 
odrâslind  din  firea  omului  căzut  în  păcat. 
Jertfele  înainte  de  Christos  aveau  de  scop 
umplerea  prăpastiei  produsă  prin  păcat 
între  Dumnezeu  şi  om,  pânâce  jertfirea  de 
sine  a  lui  Iisus  împlineşte  această  împăcare. 

Jertfa  fiind  expresiunea  cea  mai  deplină 
şi  sfântă  a  religiei  în  forme  externe,  trebuia 
să  se  încredinţeze  săvârşirea  ei  celor  mai 
buni,  mai  drepţi  şi  mai  sfinţi  dintre  oameni. 
De  aici  instituţia  preoţilor  şi  deci  există  ole- 
gătură  strânsă  şi  nedespărţită  între  jertfele  di- 
feritelorpopoare  cu  religiile  lor  şi  între  preo¬ 
ţie.  Jertfa  creştinilor  însă,  jertfa  legei  nouă, 
bine-plăeutălui  Dumnezeu  şi  bine  primită,  nu 
mai  are  de  scop  câştigarea  de  merit  nou 
şi  nici  de  a  presta  din  nou  satisfacţie  pentru 
păcatele  oamenilor,  ci  are  menirea  de  a 
mijloci  singuraticilor  dornici  de  ajutor  şi 
de  mântuire  satisfacţia  şi  meritul  jertfei  de 
pe  cruce.  De  aici  superioritatea  jertfei  legei 
nouă  şi  cu  ea  superioritatea  cultului  divin 
creştin  faţă  cu  cel  al  legei  vechi  judaice  şi 
păgâne,  jertfa  legei  nouă  e  însuşi  lisus 
Christos  sub  forma  pânei  şi  vinului,  jertfa 
fără  de  sânge,  numită  jertfă  liturgică,  ce 
se  aduce  la  altarul  Domnului  pentru  do¬ 
bândirea  graţiei  şi  binecuvântărilor  lui  Dum¬ 
nezeu  nu  numai  asupra  celui  ce  aduce, 
jertfa  ei  şi  spre  cei  pentru  cari  se  aduce 
având  înrâurinţâ  mare  asupra  perfecţionării 
vieţii  şi  sfinţirii  sufletelor.  Perfecţionarea 
şi  sfinţirea  se  pot  susţinea,  păzi  şi  spori 
între  oameni  mai  cu  putere  numai  prin  sen¬ 
timentul  curat  al  jertfire!  de  sine  (prac¬ 
ticarea  virtuţilor),  aşa  cum  ne  este  pildă 
neperitoare  şt  plină  de  învăţăminte,  jert¬ 
fa  de  sine  a  martirilor,  cari  şi-au  văr¬ 
sat  sângele  imitând  pe  Christos  în 
moarte,  şi  viaţa  mărturisitorilor,  cari  au 

adus  jertfă  necruntă  prin  deprinderea  vir¬ 
tuţilor. 

în  sfârşit  după  câteva  pilde  înălţătoare 
de  jertfire  de  sine,  autorul  încheie  între- 
bându-se:  «Săvârşim  noi  cu  inimă  curată 
şi  adevărată  dragoste  toate  funcţiunile  îm¬ 
preunate  cu  oficiul  nostru?  Iar  la  aducerea 
jertfei  pe  sfântul  altar  ne  prezentăm  aşa, 
cum  cere  sfinţeniacea  înaltă  a  acestui  oficiu? 
Cugetă  mai  serios  şi  te  cutremură  preotule, 
dacă  nu  porţi  cu  curăţenia  recerutâ  pe  ma¬ 
nile  tale  pe  Christos  Domnul  şi  Dumnezeul 
nostru  !  Fiecare  să  mediteze  asupra  ace¬ 
stora  şi  să  simţească  în  inima  sa  liniştea 
sau  turburarea,  mângâierea  sau  întristarea 
ce  urmează  şi  dacă  se  află  vinovat  pocâ- 
indu-se  şi  rugându-se  lui  Dumnezeu  să-şi 
propună  firm  a  se  îndreptă. 

* 

„Revista  Creştinească"  e  numele  miei 
nouă  foi  de  caracter  bisericesc,  ce  apare 
săptămânal  în  Bucureşti.  Revista  chiamă 
la  luptă  împotriva  bârfitorilor  bisericei  or- 
todoxe-româneşti,  cari  au  socotit  ca  mijloc 
nimerit  sdrtmcinarea  morală  a  persoanelor 
bisericeşti  încredinţate  cu  cârmuirea,  fapt 
încercat  cu  atâta  stăruinţă  de  renegaţii  ori 
răspopiţi!  grupaţi  la  «România  Creştină». 
Nizninţa  bună  de  a  apăra  prestigiul  bise- 
ricei  strămoşeşti  şi  cinstea  oamenilor  bise¬ 
riceşti  e  steag  frumos,  dar  strigătul  ne  pare 
prea  văsboinic,  adecă  prea  uepotrivit  cu 
caracterul  unei  reviste  bisericeşti:  «va  lupta 
în  marginile  puterilor  sale  la  stârpirea  răului, 
arătând  adevărul  fără  încunjur,  spus  drept 
şi  cinslit  nu  aşa  etnn  îl  întortochiazâ  para- 
poniziţii  şi  nechiemaţii  i. !)  « ...demascând 
pe  veninoşii  şi  intriganţii»  ...Cum  însă 
tonul  discuţiilor  în  această  direcţie  e  foarte 
scăzut  de  o  vreme  în  România,  se  admite 
şi  această  revista,  care  de  altfel  făgăduieşte 
a  tracta  şi  chestiuni  ştientifice  spre  îmbo¬ 
găţirea  cunoştinţelor,  dând  conferenţe,  pre¬ 
dici,  studii  religioase,  dări  de  seamă  asupra 
lucrărilor  de  valoare.  Apoi  va  servi  cu 


informaţii  precise  şi  adevărate  pe  cetitori, 
va  lăuda  binele  şi  va  huli  pe  cei  răi  şi  pa¬ 
timile  lor. 

î* 

Tendinţe  separatistice  în  Portugalia. 

Guvernarea  interimalâ  despotică  din  Por¬ 
tugalia  naşte  mult  resens  mai  ales  în  păr¬ 
ţile  nordice  ale  ţării.  Locuitorii  sunt  nemul- 
ţâmiţi  cu  direcţia  politica  antibiserîceascâ 
a  guvernului.  Poporul  cere  o  ţinută  mai 
îngăduitoare  faţă  cu  mănăstirile  şi  călugării 
lor  şi  îşi  exprimă  mereu  dorinţa  ca  acea 
comisie  exmisă  pentru  revizuirea  confişcârii 
mănăstirilor  să  propună  redarea  mănăsti¬ 
rilor.  Republicanii  însă  urgiteazâ  şi  aici 
desfacerea  bisericei  de  stat.  în  fruntea  lor 
merge  ministrul  de  justiţie,  care  stările  ca 
guvernul  să  grăbească  legea  de  repara¬ 
ţi  une,  fără  însă  ca  acesta  să-i  poată  satis¬ 
face  dorinţei,  fapt  care  a  dat  anză  la  con¬ 
flicte  între  guvernanţi,  nu  invoaivâ  însă  o 
criză  a  guvernului,  pentrucă  deodată  mi¬ 
nistrul  justiţiei.  Costa,  din  această  pricină 
şi-a  luat  concediu,  fără  să  se  retragă.  Pilda 
Francei  anticlericare  prinde  putere  în  ţările 
catolicismului  spre  marea  daună  a  acestei 
biserici. 

Guvernul  italian  şi  catolicii.  Noul 
guvern  al  Italiei  are  în  frunte  pe  Giolitt 
încunjurat  de  radicali  şi  răzâmându-se  în 
cameră  şi  pe  socialişti.  Doi  din  miniştri 
contrari  radicali,  ba  chiar  prigonitori  ai 
bisericei  şi-au  menţinut  portofoliile.  Ace¬ 
stora  li  s’au  alăturat  colegi  radicalişti  ex¬ 
tremi  şi  socialdcmocraţi  şi  aşa  revista 
Corriere  d’  Italia  prezice  viitor  posomorit 
catolicismului,  pentrucă  nu  poate  avea  nici 
o  nădejde  că  un  atare  guvern  va  garanta 
pacea  religioasă,  nici  că  ar  fi  conştiu  de 
datoria  de  a  deslegâ  chestia  bisericească  a 
catolicismului  italian.  Alte  reviste  catolice 
se  reţin  însă  a  se  pronunţa  socotind  că 
trebue  să  judece  după  fapte.  Dar  pre- 
semnele  nu  sunt  din  cele  mai  bune  (Egyh. 
Kbzldny). 


Tipicul  cultului  religios- 

Cazari  liturgice,  date  şi  indigitări  tipiconale  pe  luna  lui  Aprilie  şi  Maiu. 

Vineri  în  22  Aprilie  la  vecernie.  La  „Doamne  strigat-am“  trei  sfihiri  din  Pen- 
tieostarin  şi  4  ale  mucenicului  George  din  mineiti.  „Mărire"  stihira  mineiulni  şi  „acum" 
dogmatica  glasului  1.  La  stihoavnă  stihirile  octoihului  „Mărire  ‘  a  sfântului  „şi  acum"  a 
Penticostalului.  După  „Tatăl  nostru"  tropariul  „Pecetluit  fiind  mormântul,  viaţă  din 

mormânt  ai  răsărit"  din  Sâmbăta  trecută.  „Mărire"  tropariul  Sfântului  „şi  acum"  tro- 
pariul  Născătoarei  din  Sâmbăta  trecută. 

Sâmbătă  în  23  Aprilie.  Sfântul  marele  mucenic  George.  La  utrenie,  la  „Dum¬ 
nezeu  este  Domnul"  troparele  dela  încheierea  vecerniei.  Sedelnele  Sfântului  din  mineiu. 
Polileul  cu  pripelele.  Ailtifoanele  glasului  4  dela  sărbători,  prohîmenu!  mineiului  evan- 
gelia  utreniei  a  Sfântului.  „învierea  lui  Hristos"  una  dată.  Psalmul  50.  „Mărire  —  pentru 
rugăciunile  Sfântului"  „şi  acum  —  pentru  rugăciunile  Născătoarei  de  Dumnezeu."  „Mi- 
lueşte-mă  Dzeule"  şi  stihira  Sfântuiui.  Canonul  Sfântului.  La  peasna  3.  Condacul  şi 
icosul  praznicului  şi  sedealna  Sfântului  cu  „Mărire  şi  acum"  la  peasna  a  6-a  condacul 
şi  icosul  Mucenicului.  Sfetilna  Sfântului,  „mărire  —  şi  acum"  a  praznicului.  La  hvalite, 
3  stihiri  a  Penticostalului  a  învierii,  3  ale  Mucenicului.  Mărire  a  Sfântului  din  mineiu 
„şi  acum"  „După  opt  zile  dela  scularea  Ta,  lsuse  împărate,  Unule  născut  cuvinte  al 
Tatălui"  din  Pentieosiariu.  Doxologia  cea  mare. 

Sâmbătă  în  23  Aprilie  la  vecernie.  Preotul  dă  binecuvântarea  zicând :  „Bine¬ 
cuvântat  este  Dumnezeul  nostru,  totdeauna  acum  şi  pururea  şi  în  vecii  vecilor",  iar 
strana  răspunde  cu  „Amin".  Se  cântă  apoi  „Hristos  a  înviat  din  morţi"  de  3  ori,  odată 
dela  preot  şi  de  două  ori  dela  strane.  Se  ceteşte  psalmul  de  seară  şi  preotul  zice 
ectenia  cea  mare,  după  a  cărei  vosglas  strana  cântă  „Doamne  strigat-am“  pe  melodia 
glasului  2  cu  7  stihiri  ale  glasului  2  din  octoih  şi  3  stihiri  a  mironosiţelor  din  Penti- 
costariu.  „Mărire"  „Mironosiţele  mueri  ia  mormântul  Tău  ajungând"  din  Penticostariu 
„şi  acum"  dogmatica  glasului  2  din  octoih  „Trecut-a  umbra  legii  şi  darul  a  venit". 
După  vohod  „Lumină  lină"  şi  prohimenui  obicinuit.  Ectenia  ,.să  zicem  toţi"  „Invredni- 
ceşte-ne  Doamne",  ectenia  celor  6  cereri  şi  stihoavna.  La  stihoavnâ  se  pun:  1  stihire 
a  glasului  2,  stihirile  paştilor  cu  stihurile  lor  „Mărire"  „Pre  tine,  Cel-ce  te  îmbraci  cu 
lumina  ca  cu  o  ha  nă“  din  Penticostariu  „şi  acum"  stihira  paştilor  „Ziua  învierii  şi  să 
ne  luminăm  cu  prăznuirea".  După  „Tatăl  nostru"  tropariul  învierii,  a  glasului  2,  „mă¬ 
rire"  „losif  cel  cu  bun  chip"  „şr  acum"  „Mironosiţele  mueri  stând  lângă  mormânt‘< 
Otpustul. 

Duminecă  în  24  Aprilie,  a  3-a  Duminecă  după  Paşti,  a  Mironosiţelor,  Sfântul 
muc.  Sava  Strat,  glas  2  vos.  4.  începerea  ca  in  Dumineca  Tomei  şi  anume:  Bine¬ 
cuvântarea  cu  „Mărire  sfintei  şi  cei  de  o  fiinţă  şi  nedespărţitei  şi  de  vieaţă  făcătoarei 
Treimi"  „Hristos  a  înviat"  de  3  ori  cu  psalmul  19,  „Auză-te  Domnul  în  ziua  năcazului" 
şi  ceialalţi  psalmi  de  dimineaţa  După  ectenia  cea  mare  urmează  „Dumnezeu  este 
Domnul"  de  4  ori  pe  melodia  troparinlui  glasului  2  şi  troparele  dela  vecernia  de 
Sâmbătă  seara.  Ectenie  mică  şi  cele  2  serii  de  sedelne  a  învierii  dela  glasul  de  rând 
cu  ectenie  mică  între  ele.  După  a  2-a  serie  de  sedelne  numai  deţât  se  cântă  troparele 
învierii  „soborul  îngeresc  s’a  mirat".  Ectenie  mică,  ipacoiul  şi  nntifoanele  glasului  de 
rând  şi  prohimenui  lor.  Evangelia  utreniei  a  4-a  „Învierea  lui  Hristos"  de  3  ori  şi  psalmul 
50.  Catavasiile  Paştilor  cu  condacul  şi  icosul  paştilor  şi  sedealna  Penticostariului  la 
peasna  a  3-a  şi  cu  condacul  şi  icosul  Mironosiţelor  la  peasna  a  6-a.  La  peasna  a  9-a 
nu  se  cânta  „măreşte  suflete  ai  meu"  ci  irmoasele  acelei  pesne  din  Penticostariu.  Ectenia 
mică  şi  sfetilna  paştilor  „mărire  şi  acum"  sfetilna  mironosiţelor.  La  hvalite  stihirile  din 
octoih  „mărire"  stihira  evangeliei  „şi  acum"  „Prea  bine  cuvântată  eşti",  doxologia  cea 
mare.  La  liturgic  în  loc  de  „văzut-am  lumina"  „Fie  numele  Domnului"  şi  „să  se  umple 
gurile  noastre"  se  cântă  „Hristos  a  înviat". 

Sambă  iă  în  30Aprilie  la  vecernie.  începutul  ca  în  Sâmbăta  precedentă.  La  (.Doamne 
strigat-aim  7  stihiri  ale  octoihului  (glas  3)  3  stihiri  a  Penticostariului  «Mărire»  din  Pen¬ 
ticostariu,  „şi  acum"  dogmatica  glasului  3.  Celealalte  părţi  a  vecerniei  ca  de  obicei.  La 
stihoavnâ  1  stihire  a  glasului,  stihirile  paştilor  „Mărire  —  în  pridvorul  lui  Soiomon, 
acolo  zăcea  mulţime  de  bolnavi"  din  Penticostariu  „şi  acum"  „Ziua  învierii  să  ne  lu¬ 
minăm  cu  prăznuirea".  După  „Tatăl  nostru"  tropariul  să  „se  veselească  cele  cereşti" 
„Mărire  —  şi  acum"  bogorodicina  lui.  Otpust.  Cantor. 


